text:
Башҡортостандың 11 вәкиле Шаляпин конкурсының төп призы өсөн көс һынаша
ӨФӨ, 2016 йыл, 20 сентябрь. /«Башинформ» мәғлүмәт агентлығы, Ләйлә Аралбаева/.
Ошо көндәрҙә Өфөлә үтәсәк I Халыҡ-ара Шаляпин конкурсында Башҡортостандан 11 кеше ҡатнаша. Уларҙың туғыҙы — республика, икәүһе башҡа төбәктәрҙең намыҫын яҡлай. Был хаҡта «Башинформ» агентлығына жюри секретары, вокал буйынса уҡытыусы Наилә Йосопова хәбәр итте.
Конкурста Башҡорт опера һәм балет театры солистары Артур Ҡәйепҡолов, Элина Ғәлимуллина, Рим Рәхимов, Салауат Кейекбаев, Башҡорт дәүләт филармонияһы солистары Динә Хөсәйенова һәм Әлиә Исҡужина, Өфө сәнғәт институты студенттары Дамир Тайыпов һәм Кирилл Белов ҡатнаша. Улар араһында Өфө сәнғәт училищеһын тамамлаусылар ҙа бар: Айгөл Әхмәтшина, Яна Акара (хәҙер Мәскәүҙә Гнесиндар исемендәге Рәсәй музыка академияһы студенты) һәм Айтуған Вәлмөхәмәтов (әле Ҡазанда белем ала).
Фёдор Шаляпин исемендәге I Халыҡ-ара вокалcылар конкурсында Екатеринбург, Түбәнге Новгород, Дондағы Ростов, Санкт-Петербург, Ҡазан, Красноярск, Мәскәү, Новосибирск, Омск, Һамар, Һарытау, Өфө ҡалаларынан, Абхазия, Азербайжан, Белоруссия, Ҡаҙағстан, Ҡырғыҙстан, Үзбәкстан, Украина, Ҡытай һәм АҠШ-тан 50-гә яҡын йәш йырсының ҡатнашыуы көтөлә. Аныҡ һан бөгөн билдәле була. Беренсе тур иртәгә көндөҙгө сәғәт 12-лә Ф.Шаляпин исемендәге концерт залында башлана. Сығыштарҙы Өфөлә тыуып үҫкән опера йондоҙо, Башҡортостандың халыҡ артисы Асҡар Абдразаҡов етәкселегендәге жюри баһалай.
Гран-при 300 мең һум тәшкил итә.


c: text/html

text:
Республикала йәйге профилле лагерҙар программалары конкурсы иғлан ителде
БР Йәштәр сәйәсәте һәм спорт министрлығы йәштәр сәйәсәте учреждениелары һәм балалар-йәштәр йәмәғәт ойошмалары араһында республика йәйге профилле лагерҙар программалары конкурсын иғлан итә.
Ведомствонан хәбәр итеүҙәренсә, конкурс маҡсаты — профилле лагерҙарҙың балалар, үҫмерҙәр һәм йәштәрҙең рухи, интеллектуаль, ижади, физик һәм социаль ихтыяждарын бойомға ашырыуға йүнәлтелгән инновацион программаларын һәм проекттарын асыҡлау.
Материалдарҙа программаның социаль-тәрбиәүи әһәмиәтен сағылдырыуҙан тыш, авторҙар уны тормошҡа ашырыуҙың иҡтисади йәһәттән маҡсатҡа ярашлы булыуын да иҫәпкә алырға тейеш.
Эштәр 19 мартҡа тиклем Өфө ҡалаһы, Ленин урамы, 10, 24-се кабинет адресы буйынса ҡабул ителә. Телефон: 251-57-19.
Конкурс тураһында тулыраҡ мәғлүмәт БР Йәштәр сәйәсәте һәм спорт министрлығының рәсми сайтында www.mmpsrb.ru «Йәштәр сәйәсәте» (Конкурстар) бүлегендә урынлаштырылған.

robotstxt: allowed

filter: keep


text:
Газета "Йәшлек" » Яңылыҡтар таҫмаһы » Башҡорт театры сәнғәте үҫтереүсеһенең хәтер кисәһе
Башҡорт театры сәнғәте үҫтереүсеһенең хәтер кисәһе
Быйыл милли мәҙәниәтебеҙ Башҡортостандың һәм Рәсәйҙең халыҡ артисы, башҡорт театр сәнғәтен үҫтереүгә ғәйәт ҙур көс һалған мәшһүр сәхнә оҫтаһы Хөсәйен Ҡудашевтың тыуыуына 100 йыл тулыуҙы билдәләй. Ошо уңайҙан 23 декабрҙә Мәжит Ғафури исемендәге Башҡорт дәүләт академия драма театрында Хөсәйен Илдархан улына арналған хәтер кисәһе була.
Был сарала Х.Ҡудашевтың сәхнәләштәре - өлкән быуын артистары, шулай уҡ йәштәр, Татарстан Республикаһы театр йәмәғәтселеге вәкилдәре, республикабыҙ театрҙарының сәхнә оҫталары, яҙыусылар, Хөсәйен Илдархан улының яҡташтары, балалары ҡатнаша. Программала спектаклдәрҙән өҙөктәр, йырҙар яңғыраясаҡ.
Был сарала Х.Ҡудашевтың сәхнәләштәре - өлкән быуын артистары, шулай уҡ йәштәр, Татарстан Республикаһы театр йәмәғәтселеге вәкилдәре, республикабыҙ театрҙарының сәхнә оҫталары, яҙыусылар, Хөсәйен Илдархан улының яҡташтары, балалары ҡатнаша. Программала спектаклдәрҙән өҙөктәр, йырҙар яңғыраясаҡ.
Информация
Комментировать статьи на сайте возможно только в течении 4 дней со дня публикации.


text:
Һаулыҡ һаҡлау, төҙөлөш, штрафтар иғтибар үҙәгендә
Башҡортостан парламентының өс даими комитетының бөгөнгө ултырышында һаулыҡ һаҡлау, төҙөлөш һәм яңы штрафтар депутаттарҙың иғтибар үҙәгендә буласаҡ. Социаль сәйәсәт һәм һаулыҡ һаҡлау комитеты "Башҡортостан Республикаһында бала хоҡуҡтарының төп гарантиялары тураһында", "Башҡортостан Республикаһында социаль партнерлыҡ органдары тураһында", "Башҡортостан Республикаһында туберкулездың таралыуын иҫкәртеү тураһында", "Башҡортостан Республикаһында мәрхүмдәрҙе ерләү эше тураһында" БР закондарына үҙгәрештәр индереү тураһында дүрт республика закон проектын беренсе уҡыуҙа ҡарай.
БР Дәүләт Йыйылышының Сәнәғәт, транспорт, төҙөлөш, элемтә һәм эшҡыуарлыҡ буйынса комитеты яҙғы сессияла беренсе уҡыуҙы уңышлы үткән өс закон проекты менән бер рәттән "Административ хоҡуҡ боҙоуҙар тураһында" Башҡортостан Республикаһы Законының 301-се статьяһына үҙгәрештәр индереү тураһында" яңы закон проектын, шулай уҡ "Башҡортостан Республикаһында ваҡлап һатыу баҙарҙарын ойоштороу тураһында" БР Законына үҙгәрештәр индереү тураһында проектты (беренсе уҡыу) ҡараясаҡ.
Икенсе комитет көнө программаһын Дәүләт ҡоролошо буйынса комитет ултырышы тамамлаясаҡ. Унда Башҡортостан Республикаһы буйынса айырым суд участкалары мировой судьялары вазифаларына кандидатуралар, шулай уҡ уҙған сессияла беренсе уҡыуҙа ҡабул ителгән дүрт закон проекты ҡараласаҡ.


text:
Ҡоролтайҙың 19-сы ултырышы үткәрелә
24 сентябрҙә Өфөлә Башҡортостан Республикаһының дүртенсе саҡырылыш Дәүләт Йыйылышы-Ҡоролтайҙың 19-сы ултырышы үткәрелә. Депутаттар пленар ултырыш көн тәртибенә индерергә ҡарар ителгән 45 мәсьәләне ҡараясаҡ. Бөгөн БР Дәүләт Йыйылышы Президиумының 19-сы ултырышында ошондай ҡарар ҡабул ителде.
Ултырышта ҡаралырға тейешле мәсьәләләр араһында 29 республика закон проекты: 13-ө — икенсе һәм 16-һы — беренсе уҡыуҙа; етмәһә, уларҙың ҡайһы берҙәре дөйөм ҡабул ителеүе ихтимал. Депутаттар Дәүләт Думаһынан яраштырыу өсөн ебәрелгән бер нисә федераль закон проектын ҡараясаҡ, ҡайһы бер мәсьәләләр буйынса, атап әйткәндә, республикала халыҡты транспорт хеҙмәтләндереүе өлкәһендә закондарҙы тормошҡа ашырыу барышы тураһында парламент тыңлауҙары үткәреү һәм наркоманияны иҫкәртеүҙең өҫтөнлөклө йүнәлештәре тураһында ҡарарҙар ҡабул итәсәк.
Башҡортостан Республикаһы Конституция Судының яңы Рәйесен һайлау иң мөһим мәсьәләләрҙең береһе буласаҡ. Депутаттар яңы мировой судьялар һайлаясаҡ һәм БР Үҙәк һайлау комиссияһы ағзаларының береһен вазифаһынан бушатасаҡ.


text:
Башҡорт режиссеры Айрат Абушахманов Ҡазанда «Әрем еҫе» спектакленең премьераһын тәҡдим итте
29 һәм 30 майҙа Ғ.Камал исемендәге Татар дәүләт академия драма театрында Илгиз Зәйниев пьесаһы буйынса ҡуйылған «Әрем еҫе» спектакленең премьераһы үтте, тип хәбәр итә «Татар-информ» мәғлүмәт агентлығы.
Драматург, Ғ.Камал исемендәге Татар дәүләт театры режиссеры һәм актеры Илгиз Зәйниев «Әрем еҫе» пьесаһын 2012 йылдың көҙөндә яҙған. Шул уҡ йылдың декабрендә пьеса «Яңы татар пьесаһы» конкурсының беренсе премияһына лайыҡ булды.
Спектаклдең режиссеры – «Алтын битлек» номинанты Айрат Абушахманов. Төп ролде Рәсәйҙең атҡаҙанған артисы, Татарстандың халыҡ артисы Илдар Хәйруллин башҡара.
«Әрем еҫе» спектаклендә бәхет, мөхәббәт, тормош мәғәнәһе кеүек мәңгелек ҡиммәттәр тураһында бәйән ителә. Пьесаның төп геройы Сәфәр 35 йыл элек, бер кемгә лә бер нәмә лә аңлатмайынса, үҙенән бала көткән һөйгән йәрен, туғандарын ҡалдырып, тыуған ауылынан сығып китә...
Ролдәрҙе Илдар Хәйруллин, Алһыу Ғәйнуллина, Илдус Әхмәтйәнов, Зөлфирә Зарипова, шулай уҡ театрҙың йәш артистары Раил Шамсуаров, Эмиль Талипов, Алмас Сабирйәнов, Гөлсәсәк Хәмәҙинурова һәм Нәфисә Хәйруллина башҡара.


text:
Эльвира Айытҡолова: «Кабелле каналдарҙа реклама күрһәтеү тураһындағы закон проекты — телеиндустрия өсөн яҡшы яңылыҡ»
ӨФӨ, 2015 йыл, 21 ғинуар. /«Башинформ» мәғлүмәт агентлығы, Ғәлиә Нәбиева/.
Дөйөм Рәсәй халыҡ фронтының кабелле телеканалдарҙа киң мәғлүмәт сараларының милли продукцияһын таратҡан осраҡта ғына реклама күрһәтеүҙе рөхсәт иткән закон проекты телеиндустрия хеҙмәткәрҙәре өсөн һәйбәт яңылыҡ, тип иҫәпләй Дөйөм Рәсәй халыҡ фронты Үҙәк штабы ағзаһы, БР Дәүләт Йыйылышы — Ҡоролтай депутаты Эльвира Айытҡолова.
Дәүләт Думаһының Мәғлүмәт сәйәсәте, мәғлүмәт технологиялары һәм бәйләнеш буйынса комитеты парламенттың түбәнге палатаһына «Киң мәғлүмәт саралары тураһында»ғы законға үҙгәрештәр индерәсәк закон проектын тәүге уҡыуҙа ҡабул итергә тәҡдим итте, тип хәбәр итә Дөйөм Рәсәй халыҡ фронтының федераль порталы. Новеллала киң мәғлүмәт сараларының милли продукцияһы» тигән төшөнсә барлыҡҡа киләсәк. Ул илдең киң мәғлүмәт саралары заказы буйынса Рәсәйҙең физик һәм юридик шәхестәре булдырған мәғлүмәт саралары продукцияһын күҙ уңында тота. Ошондай продукцияны етештереүгә Рәсәй инвестициялары 50 процент һәм унан ашыуыраҡ тәшкил итергә тейеш. Монополияға ҡаршы федераль хеҙмәткә киң мәғлүмәт саралары продукцияһының милли продукцияға ярашлы булыу-булмауын раҫлау тәртибен билдәләү хоҡуғы бирелә.
«Реклама тураһында»ғы законға килгәндә, уға түләүле йәки техник ҡоролмалар ҡулланылған каналдарҙың тапшырыуҙарында рекламаны таратыу тәртибен аныҡлау өсөн үҙгәрештәр индерелә.
— Был файҙалы инициатива, — тип билдәләне Эльвира Айытҡолова. — Үткән йылдың йәйендә ҡабул ителгән закон телевизион берләшмәләрҙе шаҡ ҡатырҙы. Сөнки түләүле күрһәтеүгә күсеү өсөн ҡыҫҡа ваҡыт бирелде, «түләүле канал» термины аҫтында нимәне күҙ уңында тотоуҙары аңлашылмай ине. Бөгөнгө көндә ошо законға төҙәтмәләр индерелеүе — телеиндустрия өсөн яҡшы яңылыҡ.


text:
«Башинформ» мәғлүмәт агентлығы «БОСС-2014» Олимпия прогноздары конкурсын иғлан итә
«Башинформ» агентлығы «БОСС-2014» (Башҡортостан Олимпия Спорт Ғаиләһе) спорт һөйөүселәр өсөн прогноздар экспресс-конкурсын иғлан итә.
XXII ҡышҡы Олимпия уйындарын рәсми рәүештә асыуға тиклем бер көн ҡала. Тәҡдим ителгән конкурста ошо Олимпиадала Рәсәй йыйылмаһы составында Башҡортостан спортсылары нисә миҙал яулаясаҡ һәм ниндәй дәрәжәлә икәнлеген белергә кәрәк.
Башҡортостан йыйылмаһында ҡатнашыусыларҙың составын иҫегеҙгә төшөрәбеҙ.
Шорт-трек: Семен Елистратов, Руслан Захаров, Дмитрий Мигунов;
Саңғыла трамплиндан һикереү: Дмитрий Васильев һәм Илмир Хәзетдинов;
Саңғы икебәйгеһе: Эрнест Яхин;
Бобслей: Илвир Хузин;
Сноуборд (борд-кросс): Антон Копривица;
Шайба менән хоккей: «Ағиҙел» (Өфө) — Ангелина Гончаренко, Инна Дюбанок, Алена Хомич, Анна Шибанова, Елена Дергачева һәм Екатерина Пашкевич.
Дөрөҫ һөҙөмтәгә иң яҡын килгән өс прогноз яһаусы Олимпия темаһына иҫтәлекле бүләктәр менән бүләкләнәсәк.
Ҡатнашыусыларҙың йәше сикләнмәгән. Бер ҡатнашыусынан бер прогноз варианты ҡабул ителә.
Үҙ варианттарығыҙҙы 2014@bashinform.ru электрон адресына ҡәтғи рәүештә Сочиҙа Олимпиада-2014-тең тантаналы асылыуына тиклем – 7 февралдә Мәскәү ваҡыты буйынса 20 сәғәткә тиклем ебәреп була.
Хатта фамилияғыҙҙы, исемегеҙҙе, атайығыҙҙың исемен, йәшәү урынын һәм бәйләнеш өсөн телефон һандарын яҙырға кәрәк.


text:
Милли идея кемдән? Йәштәрҙән!26-02-2016, 01:07 // Мәҙәниәт һәм әҙәбиәт // Баҫып сығарырға
Онлайн тәртибендәге сараға Ишембай, Күмертау гимназияһы уҡыусылары ла ҡушылды. Әлбиттә, уларҙың һүҙен ишетә алмаһаҡ та, фекер алышыуҙың шаһиты булыуҙары уҡ яҡшы.
Бик ҡыҙыҡлы булды “түңәрәк өҫтәл” янында башҡорт теленең яҙмышы хаҡында фекер алышыу. Әгәр Мәрйәм Бураҡаева, Әхмәт Сөләймәнов, Фирҙәүес Хисамитдинова, Гүзәл Ситдиҡова, Гөлфиә Янбаева кеүек милләтебеҙ шәхестәре шәхси миҫалында, ғаиләләрендә башҡорт телен үҫтереү эшен алып бара икән, йәштәргә уларға эйәрергә генә ҡала төҫлө.
Әммә балаларҙың фекере лә төрлөсә булып китә. Берәүҙәр тиҫтерҙәренең туған теленән оялыуын йәшермәй әйтә, икенселәрҙе үҫмерҙәр өсөн башҡортса әҙәби әҫәрҙәр булмауы борсой, өсөнсөләр милли батырҙар хаҡында кино күрергә теләй. Шуныһы ҡыуаныслы: тәҡдим ителгән һәр темаға баш ҡала гимназияларынан, лицейҙарынан йыйылған уҡыусылар битараф ҡалманы. Әүҙем ҡатнашып, үҙҙәрен борсоған мәсьәләләр хаҡында һөйләргә тартынманылар.
XXI быуатта, донъя кимәлендә телде һаҡлау буйынса төрлө ҡарарҙар ҡабул ителгәндә, республикала дәүләт телдәре тураһында закондар сығарылғанда, бер ҡараһаң, башҡорт теленә бер нимә лә янамай төҫлө. Әммә был тәү ҡарашҡа ғына шулай, сөнки дәүләт теле булараҡ башҡорт телен башҡалар ҙа өйрәнһен тип лаф орған милләттәштәребеҙ үҙҙәре үк ғаиләһендә башҡортса һөйләшмәй, имеш. “Түңәрәк өҫтәл”дә ҡатнашҡан өлкәндәр ауыҙынан ғына түгел, уҡыусылар телендә лә яңғыраны был фекер. Телде һаҡлау өсөн һөйләшергә, аралашырға, уны иң тәүҙә ғаиләлә ҡулланырға кәрәк!
Интернет селтәрендә ҡолас ташлап йөҙгән шағирә Гүзәл Ситдиҡованың һорауы ла балаларға урынлы булды: “Кемегеҙ “Бәйләнештә” социаль селтәрендә башҡортса яҙыша?” Социаль селтәрҙәрҙәге сәхифәләре, диуарҙары урыҫ телендә булған замандаштарыбыҙ аҙмы ни? Хатта айфондарға ла хәҙер башҡортса шрифт ҡуйып була. 149 һум ғына тора – бер урынлаштырҙың да, әйҙә, ғүмер буйы башҡортса яҙыш, сәләмдәр ебәр! Ваҡ нәмә тип әйтеп булмай быны, сөнки бөгөн йәштәрҙең күпселеге замана технологияларын киң ҡуллана.
Балалар, үҫмерҙәр өсөн башҡортса әҫәрҙәр яҙыла ул, әммә уларҙы мәктәптәргә, йәш замандаштарға еткереү өсөн уҡытыусы, китапханасы ла бергә егелеп эшләргә тейеш. Йәнә лә, шағирә булараҡ, мәҫәлән, миңә бик ҡыҙыҡ – нимә уҡый икән бөгөн балалар? Ф. Мостафина исемендәге 20-се ҡала башҡорт гимназияһы уҡыусыһы Әҙилә Әлибаева әҙәбиәт менән ҡыҙыҡһынып барыуы хаҡында һөйләне. Р. Ғарипов гимназияһынан һылыу бер ҡыҙ: “Мөхәббәт хаҡында, тиҫтерҙәребеҙҙең хистәрен һүрәтләгән әҫәрҙәр уҡығы килә”, – тине. Бәлки, ошондай әҫәрҙәргә конкурс иғлан итергә кәрәктер киләсәктә?
Ә инде башҡорт киноһы хаҡындағы һорауҙар менән уҡыусылар йәш режиссер Таңсулпан Бураҡаеваға мөрәжәғәт итте. Кино индустрияһы – бик ҡатмарлы һәм киң ҡоласлы тармаҡ. Эйе, кино сәнғәте аша халҡыбыҙ шәхестәре тураһында бөтә донъяға һөйләге килә, әммә, күрәһең, теләк кенә аҙ. Башҡортостан Башлығы грантына ла төшөрөлә башланы нәфис фильмдар, әммә тарихи, эпик әҫәрҙәр ҙә тыуыр тип өмөт итәйек. Саҡырылған ҡунаҡтарға өмөт менән тулы ҡараштарын төбәне балалар кино сәнғәте хаҡында һөйләгәндә. Беҙ ҙә, улар кеүек үк, ул миҙгелдең тиҙерәк тыуыуын көтәбеҙ! Рәсәй киноһы йылы бит, кем белә, бәлки, башҡорт киноһы “Ел аулаусы” менән генә сикләнмәҫ, ә артабан да үҫешер?!
Академик Әхмәт Сөләймәнов бөгөн йәштәрҙең генә түгел, билдәле шәхестәрҙең, радио-телевидение алып барыусыларының да башҡортса дөрөҫ һөйләмәүенә әсенеүен белдерҙе. Ул шулай уҡ халыҡтың этник фекерләүе тураһында ла ҡыҙыҡлы уйланыуҙары менән уртаҡлашты.
Башҡортостан мәғарифты үҫтереү институты доценты Фәнзил Санъяров үҙ сығышында милли буржуазияның булмауы тураһында бик әсенеп һөйләне. Бәлки, бөтә рухи, сәнғәти, әҙәби мираҫыбыҙҙы киң даирәгә алып сығыу өсөн беҙгә матди байлыҡ, төбәп әйткәндә, башҡорт байҙарының, эшҡыуарҙарының аҙ булыуы ҡамасаулайҙыр? XX быуат мәғрифәтсеһе Сафуан Яҡшығолов әйткәнсә, ҡайҙа беҙҙең инженерҙарыбыҙ, химиктарыбыҙ, математиктарыбыҙ? Эйе, кешеләрҙәй, милләттәрҙең дә был йәшәйештә үҙ яҙмышы, үҙ юлы барҙыр, әммә заман толпарынан төшөп ҡалмаҫҡа теләйбеҙ икән, рухи тамырҙарға, быуат элек тыуған шедеврҙарға ғына һыйынып йәшәү килешкән эшме һуң? Шуныһы ҡыуаныслы: уҡыусылар өлкәндәр менән диалог булдырырға, үҙҙәрен борсоған мәсьәләләр хаҡында асыҡтан-асыҡ һөйләшергә әҙер. Ниһайәт, төпкөл башҡорт ауылдарынан йыйылған балалар ҙа тартынмаҫҡа, ҡыйыуыраҡ булырға өйрәнә башланы түгелме?
Сарала шулай уҡ гимназияның Р. Ғарипов исемендәге премиялары тапшырылды. Уға ғалимә Фирҙәүес Хисамитдинова, артист Артур Кәбиров, XI класс уҡыусылары Айзирә Шәйхетдинова, Зәриә Моратова лайыҡ булды. Ҡотлайбыҙ! Әйткәндәй, һорау биргән ҡыҙҙарҙың береһе, башҡорт йәштәре үҙ милләте артистарын белмәй, кумир итеп алмай, тигәйне, бына һеҙгә кумир әҙер, йәштәр: Артур Кәбиров. “Февраль... Буран” спектакленән (З. Бураҡаева) һуң күптәр Фирғәт Ғарипов менән Артур Кәбировты танып белә торғандыр.
Хәҙер шундай заман килде: бөтә яҡшы үҙгәрештәрҙе иң тәүҙә үҙебеҙҙән башларға кәрәк, йәштәр! Кемгәлер үпкә белдереү, зарланыу ваҡытты бушҡа әрәм итеүгә тиң! Милли идеяға торошло үҙенсәлекле фекерҙәрҙе һеҙҙән ишетке килә!


text:
Хәйер, бында бер ҡасан да тынлыҡ булғаны юҡтыр. Уҡыу йылы тамамланып ҡына тора, ә үҫмерҙәрҙе әллә күпме ҡыҙыҡлы һәм файҙалы осрашыу, сәйәхәттәр көтә. Ошо көндәрҙә генә ҡурайҙа оҫта уйнаған ете малай Өфөлә үткән фестивалдә ҡатнашҡан.
Хәйер, бында бер ҡасан да тынлыҡ булғаны юҡтыр. Уҡыу йылы тамамланып ҡына тора, ә үҫмерҙәрҙе әллә күпме ҡыҙыҡлы һәм файҙалы осрашыу, сәйәхәттәр көтә. Ошо көндәрҙә генә ҡурайҙа оҫта уйнаған ете малай Өфөлә үткән фестивалдә ҡатнашҡан.
— Ҡайҙа булһын, “Монетный двор”ҙа инде, – ти әйтеренә энә осондай ҙа шигем юҡ. Бығаса мин үҙем дә шулай уйлай инем. Ләкин күптән түгел Дүртөйлөлә саҡта бәғзе әҙәмдәрҙең дәүләт баҫҡан булыр-булмаҫ аҡсаны ғына көтөп ултырмауын белдем.
— Һы, нимәһе бар, ап-анһат ул. Уның өсөн махсус станок та, әллә ниндәй буяуҙар ҙа хәжәт түгел, – тинеләр миңә. – Ана “Арбат” тип аталған страховка компанияһы шулайтып еңел генә аҡса һуға.
Сибай – Күсей маршрутында йөрөгән автобус шоферҙары күптән был хәлгә күнегеп бөткән: ауылға яҡынайыу менән тиҙлекте кәметергә кәрәк. Тик ни өсөндөр ул мәлдә тәжрибәле шофер тормозға баҫһа ла, автобус тәгәрмәсе туҡтарға ашыҡмай. Һарыҡтар, өҫтәренә менеп килгән автобустан өркөп, бер-береһенә һыйына, ҡайһылары ситкә ырғый... Юлындағы 22 һарыҡты тапай-тапай, автобус, ниһайәт, туҡтай.
Һабаҡтарынан компот, ҡайнатма эшләйҙәр, бөйөрөктәре, бәлештәре хуш еҫе менән әллә ҡайҙан саҡырып тора!
Англияла ҡаҡыны турама өсөн түтәлдә үҫтерәләр. Ҡафтау аръяғында ла ул — яратҡан ризыҡ, беҙҙең илде әйтәһе лә түгел. Эстондар юҡҡа ғына уны “урыҫ кәбеҫтәһе” тип атамайҙыр инде. Ҡыҫҡаһы, бик күп илдәрҙә уның биологик ҡиммәтен юғары баһалайҙар.
Баҡһаң, бында Ағиҙелдә йөрөгән теплоход-пароходтарға билет һаталар икән. Тимәк, ошонда килгән меңдәрсә кеше хаталы яҙыуҙы уҡырға, ойошманың башҡортса атамаһы тап шулай булырға тейеш тип уйларға мәжбүр. Һис тә килешкән эш түгел: Башҡортостан йылға пароходсылығында был хәлде тикшереп сара күрерҙәр, тип өмөтләнәйек.
Зилә Рамаҙанова Үзбәкстан тарафтарында 47 йыл йәшәгән. Былтыр иһә, тыуған яғыма ҡайтҡым килә тип, балалары, тормош иптәше менән Өфөгә күсеп килгәндәр. Йылдар буйы туплаған мөлкәтен һатһалар ҙа, бында ул аҡсаға йорт та, фатир ҙа алып булмай, шуға ла тормош иптәше Салауат ағай “оҙон” аҡса артынан Себергә сығып киткән. Тик “бәлә ағас башынан түгел, ә кеше башынан йөрөй” тигәндәре дөрөҫ шул: инде эшкә урынлашып, етеш тормошҡа өмөт итеп йөрөгән мәлдә, ғаилә башлығы ҡапыл вафат булған.


text:
Уңайлы ла, хәүефле лә
Айлыҡтың йылытыу миҙгеле башланғас үткәрелеүе лә осраҡлы түгел, нәҡ ошо ваҡытта бѳтәһе лә ѳйҙәрен газ менән йылыта башлай һәм хәүефһеҙлек ҡағиҙәләрен күҙәтмәгәндәр ѳсѳн уның фажиғәле тамамланыуы ла бар.
“Газпром газораспределение Уфа” йәмғиәтенең Белореттағы филиалы директоры Д. М. Шафиҡов сығышында газ менән файҙаланғанда хәүефһеҙлек ҡағиҙәләрен үтәмәү арҡаһында газ шартлауы, янғын сығыуы, кешеләрҙең газға ағыуланып үлеүе кеүек хәлдәрҙең артыуына миҫалдар килтереп һѳйләне. Газға бәйле килеп тыуған хәл-ваҡиғаларҙың 95-98 проценты торлаҡ йорттарға тура килә. Элек ҡулланыусыларға һатылған газ баллондары хәүефһеҙлек буйынса етди контроль үтһә, әлеге ваҡытта, был эш менән икенсе предприятиеның шѳғѳлләнеүенә бәйле, контроль етешмәүенә борсолоу белдерҙе етәксе. Яңы технологиялар буйынса тарттырып түшәм эшләгәндәр ҙә хәүефһеҙлек ҡағиҙәһен үтәмәй, шуға бындай ремонттың да насар тамамланыуы ихтимал. Биналарға капиталь ремонт эштәре лә газ хеҙмәте белгестәре күҙәтеүендә башҡарылырға тейеш.
Кәңәшмәлә газ селтәрҙәре һәм приборҙарының торошо, уларҙы ҡулланыуҙа контролде арттырыу, техник күҙәтеү сифаты тураһында һүҙ барҙы.
Рәсәйҙә 2014 йылда биш тапҡыр газ шартлаған һәм уларҙа - 6, 2015 йылда алты осраҡ теркәлгән, 10 кеше һәләк булған. Бындай хәлдәр республикала ла йыш теркәлә. Күңелһеҙ хәлгә тарымаҫ ѳсѳн һәм кем хәүефһеҙлек ҡағиҙәләрен теүәл үтәргә бурыслы.


text:
Конкурстар дауам итә
Йәштәр бүлеге 21 сентябргә тиклем заманса башҡорт кейемдәре теккән, ғөмүмән, милли кейем тегеү менән мауыҡҡан кешеләрҙән заявкалар ҡабул итә. Үҙенсәлекле, зауыҡлы, сағыу эштәргә иғтибар биреләсәк. Шулай уҡ 25 сентябргә тиклем “Йәш ғаилә” конкурсында көс һынап ҡарарға теләгән ҡала ғаиләләре тураһында ла мәғлүмәт туплана. Ярышта 35 йәшкә тиклемге парҙар 6 йәштән 14 йәшкә тиклем балалары менән бергә ҡатнаша ала. Белешмә өсөн телефон – 3-16-37.
Операциялар бара
Баймаҡ эске эштәр бүлегендә хоҡуҡ боҙоуҙарға юл ҡуймау өсөн төрлө профилактик операциялар үткәрелә. “Иғтибар! Балалар!” операцияһы барышында юлды тейешһеҙ ерҙән үткән йәйәүлеләр йәки уларға юл бирмәгән водителдәр билдәләнә, рейдтар үткәрелә. Шулай уҡ ошо көндәрҙә иғлан ителгән “Браконьер” операцияһы законһыҙ һунар итеүселәргә ҡаршы йүнәлтелгән. Бынан тыш, Баймаҡ полицейскийҙары машиналарҙы ҡыуып алып китеүгә ҡаршы профилактик саралар ҙа күрә.
Белем донъяһына
Ишмырҙа ауылының мәҙәниәт йорто хеҙмәткәрҙәре “Белем донъяһына” тип аталған фәһемле сара үткәргән. Бында быйыл беренсе класҡа уҡырға килгән 7 малай һәм уларҙың ата-әсәләре, туғандары саҡырылған. Малайҙарға бигерәк тә мәҙәниәт йорто хеҙмәткәрҙәренең Буратино булып кейенеп, уларҙы ҡотлауы ныҡ оҡшаған. Ауыл халҡы балалар өсөн матур сара ойоштороусыларға бик тә рәхмәтле.
Матурлыҡ көнөнә
Район китапханаһында Матурлыҡ көнөнә арналған сара үтәсәк. Ул атаҡлы балетмейстер Йәүҙәт Бикбирҙиндың тормош юлына арналасаҡ. Сарала “Ирәндек” бейеү ансамбле, халыҡ ижады үҙәге бейеүселәре һ.б. ҡатнашасаҡ.
Г. Иҫәнгилдина.
Зыярат кәртәләнде
Ишмырҙа ауылында ауыл биләмәһе ярҙамы менән зыярат ҙурайтып кәртәләнде. Шулай уҡ ҡәрҙәштәребеҙҙең мәңгелек урыны сүп-сарҙан таҙартылды. Артабан мәрхүмдәрҙең рухына бағышлап аят уҡылды.
Әмирхан Абыҙгилдин, имам-хатип.


text:
БДАУ үҙ ҡаҙаныштарын күрһәтә
Бөгөн Башҡорт дәүләт аграр университетында Башҡортостанда Йәштәр фәне көндәре сиктәрендә бер юлы ике күргәҙмә үткәрелә. Береһендә йәш ғалимдарҙың ғилми-тикшеренеү инновацион проекттары күрһәтелә, ә икенсеһендә — университет студенттары һәм аспиранттарының ғилми эштәре.
Уларҙың хеҙмәттәре ауыл, шулай уҡ урман хужалығына арналған. Студенттарҙың ҙур проекттары иғтибарҙы йәлеп итә. Мәҫәлән, малсылыҡ ҡалдыҡтарын органик ашлама һәм биогаз итеп эшкәртеү өсөн ҡоролма макеты, уны электр энергияһы етештереү өсөн файҙаланырға мөмкин. Республикала билдәле "Эраконд" биокефиры ла — университет уҡыусылары ҡаҙанышы. Туҙған деталдәрҙе яңыртыу технологиялары ла иғтибарға лайыҡ, етмәһә, ватанда ғына етештерелгән түгел, сит ил техникаһы деталдәрен дә.
Күргәҙмәгә килеүселәрҙең күбеһе — башҡа юғары уҡыу йорттары студенттары. Күргәҙмәләр менән танышҡандан һуң вуз ҡунаҡтары өсөн биотехнологиялар лабораторияһына экскурсия ойоштороласаҡ.


text:
- Подробности
- Просмотров: 376
БАРРИКАДНАЯ, ҡара ҡарағат сорты. 1987 й. М.Ғ.Әбдиева (БНИИЗиС) һәм В.М.Литвинова (РСФСР‑ҙың Ҡара тупраҡһыҙ һыҙаты баҡсасылығы зона ҒТИ, Мәскәү) тарафынан Московская һәм Крупная сорттарын һеркәләндереү юлы м‑н сығарыла. Ҡыуағы бейек, аҙ тармаҡлы, үрендеһе төҙ, йәшел. Япрағы уртаса ҙурлыҡта, күгелйем йәшел, бер аҙ ялтыр. Емеш тәлгәштәре еңелсә бөгөлөп тора, эре, 8—10 тумалаҡ еләкле, уртаса ауырлығы 1,2 г, татлы. Өлгөрөү ваҡыты һуң булған сорт. Шәкәр миҡдары — 7,2%, С витамины — 186 мг %. Насар һауа шарттарына сыҙамлылығы юғары, онло ысыҡ һәм антракноз м‑н аҙ зарарлана. Уңдырышлылығы — 84 ц/ га (Өфө тәжрибә‑производство хужалығы, 1985). Башҡортостандың бөтә ауыл хужалығы зоналарында үҫтерелә.
М.Ғ.Әбдиева
Тәрж. М.Н.Моратшина


text:
Сәйәси күҙәтеү
11 апреля 2017 йыл | Сәйәсәт
Обаманан айырылмай
4 апрелдә Сүриәнең Идлиб провинцияһы Хан-Шәйхун ҡалаһында химик ҡорал ҡулланыла. Һөҙөмтәлә, һигеҙ тиҫтә самаһы тыныс халыҡ, шул иҫәптән тиҫтәнән ашыу бала һәләк була. Химик ҡорал ҡулланыу БМО-ның Хәүефһеҙлек Советы тарафынан тыйылған. АҠШ разведкаһы химик ҡоралды Бәшәр Әсәд армияһы ҡулланған тип бара һәм шул сәбәпле 7 апрелдә Шайрат хәрби аэродромын бомбаға тотто ла инде. Бер ниндәй тикшереү алып бармайынса суверенлы дәүләт биләмәһен утҡа тотоу көслө тарафынан көсһөҙгә ҡарата ҡулланылған агрессия булып тора. Ошоноң менән АҠШ Президенты Дональд Трамп үҙенең ысын йөҙөн асып һалды ла инде. Юғиһә, ул власҡа килгәс Рәсәй менән мөнәсәбәттәр яҡшырыр тип юрағандар ине. Хатта Дума депутатының береһе һайлауҙа уның еңеүе хөрмәтенә үҙ иҫәбенә банкет ойоштороп та ил халҡын ҡыуандырмаҡсы булды. Ошо юлдарҙың авторы шул саҡта: "АҠШ-та власҡа кем килһә лә, океан аръяғындағы ил Рәсәй өсөн дуҫ булмаясаҡ”,- тип үҙ фекерен белдергән ине. Юрағандар юш килгәнгә оҡшай. Дональд Трамп өс ай самаһы ғына Сүриәгә лояль ҡарашта булды, Рәсәйҙе бергәләшеп халыҡ-ара террорға ҡаршы көрәшергә саҡырҙы. Бер көн эсендә генә үҙ фекерен 180 градусҡа үҙгәртте лә ҡуйҙы миилиардер Президент. Донъялағы иң ҡеүәтле ил етәксеһе ошондай юлға барырға тейеш түгелдер. Ҡайһы бер матбуғат саралары АҠШ-тың сәйәси көстәре Дональд Трамп командаһына төрлө яҡлап баҫым яһанылар, шул сәбәпле ул Рәсәйҙең союздашы булған Сүриәне бомбаға тотто, тип баралар. Ҡайһылай ғына булмаһын, ошондай яуаплы вазифалағы кешенең үҙ аҡылы, үҙ фекере булырға тейештер. Һөскөрткән береһенең ыңғайына ғына торһа, белмәйем, артабан нисек булыр. Унан килеп, осраҡлылыҡтар күп булыуы ғәжәпкә һала. АҠШ-тың элекке Президенты Барак Обама: "Сүриәлә химик ҡорал була ҡалһа, ҡаты сара күрәсәкбеҙ”,- тип әйтеүенән күп тә үтмәй, унда халыҡты газ менән ағыулауҙары асыҡланды. АҠШ-тың Сүриәлә хәрби операцияһы ошо ваҡиғанан һуң башланды ла инде. Ошонан һуң Рәсәй тәҡдиме менән Сүриәләге химик ҡоралды юҡ итеү буйынса халыҡ-ара комиссия эшләне. Был хәл 2013 йылда булды. Һуңынан Барак Обамаға Сүриәләге химик ҡорал тулыһынса юҡ ителде, тип рапорт бирҙеләр. Ошо эш менән шөғөлләнеүселәр "тыныслыҡ урынлаштырғандары өсөн” Нобель премияһы ла алды. Бәс, улар Барак Обаманы ла, донъя йәмәғәтселеген дә алдағандар булып сыға түгелме һуң? Әйткәндәй, Барак Обама үҙе лә тыныслыҡ өсөн Нобель премияһы лауреаты булды. Хәҙер килеп Дональд Трамп уның "геройлығын” ҡабатламаҡсы итә. Тағы ла бер нимәгә иғтибарҙы йәлеп итмәй булмай – Сүриәлә ИГИЛ боевиктарына (Рәсәйҙә тыйылған) ҡаршы көрәш алып барыу маҡсатында рәсми Дамаск режимына һәр яҡлап ярҙам күрһәтелә. Бәшәр Әсәдте дошмандары ла ошондай ауыр хәлгә ҡуйырға мөмкин. Шул уҡ рәсми Тәһран (Ирандың баш ҡалаһы) өсөн Сүриәләге һуғыштың дауам иттерелеүе уңайлы. Граждандар һуғышы тамамланыуы Бәшәр Әсәдтең үҙе өсөн дә вазифаһынан ҡолаҡ ҡағыу, тигән һүҙ. Ә былай Дамаск менән Тәһран өсөн һуғыш барыуы уңайлы. Болғансыҡ һыуҙа балыҡ тотоу уңайлыраҡ бит. Европа Союзы илдәре иһә ошо төбәктән ҡасып китеүсе күскенселәрҙе үҙенә һыйындырыуҙан арына алмай. Бындай хәлгә ҡасан нөктә ҡуйылыр, әлегә билдәһеҙ.
Йәнә санкция менән янайҙар
Ошондай шарттарҙа бөгөн – 11 апрелдә АҠШ-тың Дәүләт секретары Рекс Тиллерсон Мәскәүгә килде. Үҙенең коллегаһы Сергей Лавров менән осрашыуы барышында ул Сүриә, Украиналағы хәлдәрҙе тикшерҙе. Әйтергә кәрәк, Дональд Трамптың Сүриәне бомбаға тоторға күрһәтмә биреүен Европалағы союздаштары хуплап ҡаршы алды. Бөйөк Британияның сит ил эштәре министры Борис Джонсон Рәсәй артабан да Бәшәр Әсәд режимын яҡлай ҡалһа, илебеҙгә ҡарата яңы санкциялар индереү кәрәклеген билдәләне. Рекс Тиллерсон да Сүриәне бомбаға тотоу дөрөҫ аҙым, тип бара. Шул уҡ ваҡытта ул илебеҙ менән мөнәсәбәттәрҙе яйлау яғында. Ә бына АҠШ-тың БМО-лағы даими вәкиле Никки Хейли ханым менән Рекс Тиллерсондың Рәсәй буйынса фекер йөрөтөүҙәре ныҡлы айырыла.
Визаһыҙ режим нимәгә алып килер?
Үткән аҙнала Европа Союзы парламенты Украина граждандары өсөн визаһыҙ режим индереүҙе хупланы. Ошоға ярашлы, Украина граждандары Европа илдәренә визаһыҙ инеп, унда 90 көн йәшәргә хоҡуҡ алды. Тик улар эшкә урынлаша ғына алмай. ЕС етәкселеге ошондай юл менән Украинаны үҙ яғына тулыһынса ауҙарып алмаҡсы. Ә бит бының кире һөҙөмтәләргә килтереүе лә ихтимал. Украинаның радикаль ҡарашлы милләтселәре (фашист идеяһын алға һөрөүселәр) Европа илдәренә асыҡтан-асыҡ үтеп инә башлаһалар, сираттағы низағ сығыуын көтөргә генә ҡала. Ә әлегә Европа Союзы етәкселеге мәрхәмәтле булып күренергә тырышып, демократия уйыны уйнай.
Самат ҒӘЛИУЛЛИН.
4 апрелдә Сүриәнең Идлиб провинцияһы Хан-Шәйхун ҡалаһында химик ҡорал ҡулланыла. Һөҙөмтәлә, һигеҙ тиҫтә самаһы тыныс халыҡ, шул иҫәптән тиҫтәнән ашыу бала һәләк була. Химик ҡорал ҡулланыу БМО-ның Хәүефһеҙлек Советы тарафынан тыйылған. АҠШ разведкаһы химик ҡоралды Бәшәр Әсәд армияһы ҡулланған тип бара һәм шул сәбәпле 7 апрелдә Шайрат хәрби аэродромын бомбаға тотто ла инде. Бер ниндәй тикшереү алып бармайынса суверенлы дәүләт биләмәһен утҡа тотоу көслө тарафынан көсһөҙгә ҡарата ҡулланылған агрессия булып тора. Ошоноң менән АҠШ Президенты Дональд Трамп үҙенең ысын йөҙөн асып һалды ла инде. Юғиһә, ул власҡа килгәс Рәсәй менән мөнәсәбәттәр яҡшырыр тип юрағандар ине. Хатта Дума депутатының береһе һайлауҙа уның еңеүе хөрмәтенә үҙ иҫәбенә банкет ойоштороп та ил халҡын ҡыуандырмаҡсы булды. Ошо юлдарҙың авторы шул саҡта: "АҠШ-та власҡа кем килһә лә, океан аръяғындағы ил Рәсәй өсөн дуҫ булмаясаҡ”,- тип үҙ фекерен белдергән ине. Юрағандар юш килгәнгә оҡшай. Дональд Трамп өс ай самаһы ғына Сүриәгә лояль ҡарашта булды, Рәсәйҙе бергәләшеп халыҡ-ара террорға ҡаршы көрәшергә саҡырҙы. Бер көн эсендә генә үҙ фекерен 180 градусҡа үҙгәртте лә ҡуйҙы миилиардер Президент. Донъялағы иң ҡеүәтле ил етәксеһе ошондай юлға барырға тейеш түгелдер. Ҡайһы бер матбуғат саралары АҠШ-тың сәйәси көстәре Дональд Трамп командаһына төрлө яҡлап баҫым яһанылар, шул сәбәпле ул Рәсәйҙең союздашы булған Сүриәне бомбаға тотто, тип баралар. Ҡайһылай ғына булмаһын, ошондай яуаплы вазифалағы кешенең үҙ аҡылы, үҙ фекере булырға тейештер. Һөскөрткән береһенең ыңғайына ғына торһа, белмәйем, артабан нисек булыр. Унан килеп, осраҡлылыҡтар күп булыуы ғәжәпкә һала. АҠШ-тың элекке Президенты Барак Обама: "Сүриәлә химик ҡорал була ҡалһа, ҡаты сара күрәсәкбеҙ”,- тип әйтеүенән күп тә үтмәй, унда халыҡты газ менән ағыулауҙары асыҡланды. АҠШ-тың Сүриәлә хәрби операцияһы ошо ваҡиғанан һуң башланды ла инде. Ошонан һуң Рәсәй тәҡдиме менән Сүриәләге химик ҡоралды юҡ итеү буйынса халыҡ-ара комиссия эшләне. Был хәл 2013 йылда булды. Һуңынан Барак Обамаға Сүриәләге химик ҡорал тулыһынса юҡ ителде, тип рапорт бирҙеләр. Ошо эш менән шөғөлләнеүселәр "тыныслыҡ урынлаштырғандары өсөн” Нобель премияһы ла алды. Бәс, улар Барак Обаманы ла, донъя йәмәғәтселеген дә алдағандар булып сыға түгелме һуң? Әйткәндәй, Барак Обама үҙе лә тыныслыҡ өсөн Нобель премияһы лауреаты булды. Хәҙер килеп Дональд Трамп уның "геройлығын” ҡабатламаҡсы итә. Тағы ла бер нимәгә иғтибарҙы йәлеп итмәй булмай – Сүриәлә ИГИЛ боевиктарына (Рәсәйҙә тыйылған) ҡаршы көрәш алып барыу маҡсатында рәсми Дамаск режимына һәр яҡлап ярҙам күрһәтелә. Бәшәр Әсәдте дошмандары ла ошондай ауыр хәлгә ҡуйырға мөмкин. Шул уҡ рәсми Тәһран (Ирандың баш ҡалаһы) өсөн Сүриәләге һуғыштың дауам иттерелеүе уңайлы. Граждандар һуғышы тамамланыуы Бәшәр Әсәдтең үҙе өсөн дә вазифаһынан ҡолаҡ ҡағыу, тигән һүҙ. Ә былай Дамаск менән Тәһран өсөн һуғыш барыуы уңайлы. Болғансыҡ һыуҙа балыҡ тотоу уңайлыраҡ бит. Европа Союзы илдәре иһә ошо төбәктән ҡасып китеүсе күскенселәрҙе үҙенә һыйындырыуҙан арына алмай. Бындай хәлгә ҡасан нөктә ҡуйылыр, әлегә билдәһеҙ.
Йәнә санкция менән янайҙар
Ошондай шарттарҙа бөгөн – 11 апрелдә АҠШ-тың Дәүләт секретары Рекс Тиллерсон Мәскәүгә килде. Үҙенең коллегаһы Сергей Лавров менән осрашыуы барышында ул Сүриә, Украиналағы хәлдәрҙе тикшерҙе. Әйтергә кәрәк, Дональд Трамптың Сүриәне бомбаға тоторға күрһәтмә биреүен Европалағы союздаштары хуплап ҡаршы алды. Бөйөк Британияның сит ил эштәре министры Борис Джонсон Рәсәй артабан да Бәшәр Әсәд режимын яҡлай ҡалһа, илебеҙгә ҡарата яңы санкциялар индереү кәрәклеген билдәләне. Рекс Тиллерсон да Сүриәне бомбаға тотоу дөрөҫ аҙым, тип бара. Шул уҡ ваҡытта ул илебеҙ менән мөнәсәбәттәрҙе яйлау яғында. Ә бына АҠШ-тың БМО-лағы даими вәкиле Никки Хейли ханым менән Рекс Тиллерсондың Рәсәй буйынса фекер йөрөтөүҙәре ныҡлы айырыла.
Визаһыҙ режим нимәгә алып килер?
Үткән аҙнала Европа Союзы парламенты Украина граждандары өсөн визаһыҙ режим индереүҙе хупланы. Ошоға ярашлы, Украина граждандары Европа илдәренә визаһыҙ инеп, унда 90 көн йәшәргә хоҡуҡ алды. Тик улар эшкә урынлаша ғына алмай. ЕС етәкселеге ошондай юл менән Украинаны үҙ яғына тулыһынса ауҙарып алмаҡсы. Ә бит бының кире һөҙөмтәләргә килтереүе лә ихтимал. Украинаның радикаль ҡарашлы милләтселәре (фашист идеяһын алға һөрөүселәр) Европа илдәренә асыҡтан-асыҡ үтеп инә башлаһалар, сираттағы низағ сығыуын көтөргә генә ҡала. Ә әлегә Европа Союзы етәкселеге мәрхәмәтле булып күренергә тырышып, демократия уйыны уйнай.
Самат ҒӘЛИУЛЛИН.


text:
Һауаның йылылығы, дымлылығы, газлылығы, һаҡлау өсөн кәрәкле сорттарҙы һайлап ала белеү — йәшелсәне оҙаҡ һаҡлауҙың төп шарты.
Тоҙлау өсөн зарарланмаған уртаса йәки һуң өлгөрә торған таҙа кәбеҫтә алына. Аҡ күсәнле кәбеҫтәнең московская поздняя, Подарок, белорусская-85, слава-1305, надежда һәм башҡа сорттары алына һәм 4-5 миллиметр эрелектә турала.
Ваҡ ҡыяр, помидор, татлы борос, йөҙөм емеше, алманы бер үк сама алабыҙ, ике-өс теш һарымһаҡ, бер баш һуған, шәфәри, әнис үләндәре, бер лавр япрағы, ике бөртөк ҡара борос, ике-өс сейә япрағы, бер балғалаҡ иҙелгән керән, маринад өсөн бер литр һыуға ике-өс ҡалаҡ шәкәр, ике ҡалаҡ тоҙ, бер балғалаҡ лимон кислотаһы, бер-ике ҡәнәфер бөрөһө кәрәк.
аптырап тормағандар, йәшелсәләрен гараж башында үҫтерәләр.


text:
- Француздар Яңы йыл байрамында ҡыҙҙырылған күркә ите ашамаһа, йыл буйы ризыҡҡа мандымаҫбыҙ тип ҡурҡа.
- Ә бына Австрия, Венгрия, Югославия халҡы Раштыуала өҫтәлгә бер ниндәй ҙә ҡош ите ҡуймай, сөнки алда көткән бәхетле мәлдәр осоп китер тигән хөрәфәткә ныҡ ышана. Улар күберәк емеш-еләк һәм һарыҡ итенән бешерелгән аш-һыу әҙерләй.
- Румыния, Болгария һәм Австралияла, башлыса, ҙур бәлеш әҙерләп, уның эсенә тағы бер ҡат ҡамырға төрөлгән аҡса, өрөк, ҡыҙыл борос ҡыҫтырып бешерәләр. Йәнәһе, ул кем өлөшөнә эләгә – шул бәхетле буласаҡ.
Виниса Фәттәхова һүҙҙәре Илгиз Закиров көйө
Күбәләкләп яуған ап-аҡ ҡарҙар
Килеп ҡуна битем остарына.
Күҙҙәремдә — ай һәм йондоҙ нуры,
Бөтөрөләм хистәр ҡосағында.
– Ғәйепләнеүсе, һеҙ табылдыҡтың аҡса янсығы икәнлеген ҡасан белдегеҙ һуң?
– 31 декабрь көнө.
– Ниңә табыу менән үк полицияға хәбәр итмәнегеҙ?
– Яңы йылда полицияла кем булһын инде?
– Ә иртәгәһенә?
– Ә икенсе көндө янсыҡта бер тин дә ҡалмағайны...
Байрамдар етеү менән яҡындарыбыҙға бүләк эҙләп магазиндарҙы ҡыҙыра башлайбыҙ. Бүләк биреү рәхәт, ә уны алыу тағы ла күңеллерәк. Шуға ла эҙләгәндә һәр кемдең зауығын белеү зарур. Әммә Аждаһа йылында ҡайһы бер бүләктәрҙән баш тартыу яҡшыраҡ икән.
Ут менән бәйле бүләктәр
Астрологтар Аждаһа йылында ут яндырыусы йә уның һүрәте төшөрөлгән әйберҙәр, сувенирҙар бүләк итеүҙән тыя. Мәҫәлән, ҡиммәтле ҡабыҙғыстарҙы, шәмдәрҙе шунда уҡ “ҡара исемлек”кә индереү хуп. Ут – Аждаһаның символы, шуға уның менән шаярмау яҡшыраҡ.
Бысаҡ, башҡа үткер һәм осло әйберҙәр
“Һылыуҡай” салаты
600-700 грамм бешкән тауыҡ ите, 5-6 бешкән йомортҡа, 2-3 баш һуған, ике тоҙло ҡыяр, өс тырнаҡ һарымһаҡ, самалап тоҙ, майонез, биҙәү өсөн помидор, петрушка алына.
Сөм тәрилкәнең төбөнә тәүҙә ваҡлап туралған тауыҡ ите, шунан ҡатлам менән ваҡлап туралған йомортҡа, һуған, тоҙло ҡыяр һалына. Ваҡ ҡырғыс аша үткәрелгән һарымһаҡты майонезға бутап, һәр ҡатламға яғырға кәрәк. Салаттың өҫтөн помидорҙан сәскә яһап биҙәйһең, ваҡлап туралған петрушка һибәһең.
Артҡа 1 ... 39 40 41 42 43 44 45 46 47 48 Алға
Бит башына
Яңы йыл каникулында бер-береңә бүләк бирешеү күптән матур ғәҙәткә әйләнгән. Мысыр пирамидаларында “Яҡшы Яңы йыл теләйем!” тигән яҙыулы вазаларҙың табылыуы был һәйбәт йоланың элек-электән килеүен раҫлай. Римда иң яҡшы бүләк булып емеш-еләк һәм бал һаналған. Монголияла XVIII быуатта Яңы йылдың беренсе көнөндә императорға аҡ төҫтәге туҡыма һәм ҡиммәтле таш бүләк иткәндәр.
Һәр илдең дә үҙенсәлеге бар. Әйтәйек, Англияла Раштыуала ҡунаҡ үҙе менән бер киҫәк күмер ала – йәнәһе, был йортта ут бер ҡасан да һүнмәһен.


text:
(2 – 8 февраль)
Теләктәрҙең тормошҡа ашыу осоро. Насар ғәҙәттәрҙән ҡотолорға, күңелде һәм тәнде сафландырырға тырышығыҙ. Көсөгөҙҙө ғаилә мөнәсәбәттәрен нығытыуға, йәшәгән ерегеҙҙе төҙөкләндереүгә йүнәлтегеҙ. Яңы башланғыстарға алданып, әүәлге эштәрҙе ташлап ҡуйырға ярамай.
ҠУҘЫ (21.03 — 19.04).
Билал ауылы китапханаһы мөдире Райхана Булатова “Башҡортостан” гәзите хеҙмәткәрҙәре килеүе хаҡында хәбәр иткәндә, улар араһында Лариса Абдуллинаның да барлығын белдерҙе. Шулай булырға тейеш тә, тип уйлап ҡуйҙым.
Бөкрөнө ҡәбер төҙәтер, ти урыҫ халыҡ әйтеме. Ҡара һаҡалы артынан эйәреп йөрөгән кешегә ҡарата белдерелһә лә, ул беҙҙең юлаевсыларға ла тура килә.
Нисекме? Әле егерме йыл элек үк, “Салауат Юлаев”тың матчтарына йөрөй башлағанда, аптырай инем: ил беренселегендә 12-14-се урындарҙа һөйрәлгән командабыҙ үҙенән көсһөҙҙәрҙән еңелеп кәйефте боҙһа ла, ҡунаҡҡа лидерҙар килһә, батырлана, саялана ла китә. Тегеләрҙе ҡыйратып, мәрәйҙәрҙән ҡолаҡ ҡаҡтырып ҡайтарып ебәрә торғайны.
Яңы йылды дәрт-сәм менән башланы Башҡортостан спортсылары. Шулай тимәй, көн дә бер һөйөнөслө яңылыҡ ишетәбеҙ бит!
Башҡортостан буйынса Баш федераль инспектор Андрей Чечеватов республикалағы Кесе дәүләт идараһы академияһы тыңлаусылары менән осрашты. БДУ-ла уҙғарылған сарала төбәктәге төп юғары уҡыу йорттарының ректорҙары ла ҡатнашты.
Республика комиссияһы ҡарары менән Башҡортостан Башлығының миллион һумлыҡ гранттарының ҡайһы берҙәре әҙәбиәт өлкәһендәге проекттарға бирелде. Башҡортостан Хөкүмәте Президиумы ултырышында мәҙәниәт министры Әминә Шафиҡова ошо турала белдерҙе.
Башҡортостанда торлаҡ төҙөү өсөн аҡса һаҡлау системаһы тағы ла бер йылға асыҡ ҡаласаҡ. Республика Хөкүмәте Президиумы ултырышында Премьер-министрҙың беренсе урынбаҫары Рөстәм Мәрҙәнов ошо турала хәбәр итте.
Башҡортостан Башлығы Рөстәм Хәмитов айырым категорияларға ҡараған граждандарға торлаҡ һәм коммуналь хеҙмәттәр өсөн түләүгә субсидия биреү шарттарын ябайлаштырыу тураһында ҡарар ҡабул итте. Республика Хөкүмәтендә тейешле бойороҡ әҙерләнде.
“Газпром” асыҡ акционерҙар йәмғиәтенең үҙәк офисында Башҡортостан Башлығы Рөстәм Хәмитов компанияның идара рәйесе Алексей Миллер менән осрашты.
Артҡа 1 2 3 4 5 6 7 8 9 10 ... 36 Алға
Бит башына
Беҙҙең, һуғыштан һуң тыуған балаларҙың, араһында байҙар ҙа, ярлылар ҙа булманы – бергә ойошоп йәшәнек. Атайлылар ҙа, атайһыҙҙар ҙа бер сама үҫтек.


text:
Рәсәй Федерацияһы Конституцияһы көнө менән!
Башҡортостан Республикаһы Президенты Мортаза Рәхимов бөтә ватандаштарын Рәсәй Федерацияһы Конституцияһы көнө менән ҡотланы. Ҡотлауҙа шулай тиелә:
"Ҡәҙерле ватандаштар! Һеҙҙе илебеҙҙең мөһим дәүләт байрамы – Конституция көнө менән ихлас ҡотлайым!
Яңы Төп Закон Рәсәй федератив дәүләтенең, кеше һәм граждан хоҡуҡтарын юғары ҡиммәттәр сифатында раҫлауҙың ныҡлы сәйәси-хоҡуҡи нигеҙенә әйләнде. Ул Рәсәй демократияһы, граждандар йәмғиәт институттары формалашыуында ысын мәғәнәһендә төп роль уйнай, ижтимағи-сәйәси тотороҡлолоҡто тәьмин итә, Рәсәй Федерацияһының оборона һәләтлелеген һәм именлеген нығытыу өсөн шарттар булдыра.
Конституцияға ярашлы ил һәм федерация субъекттары закондары төҙөлә, артабанғы ижтимағи-сәйәси, иҡтисади, социаль һәм рухи-мәҙәни үҫеш буйынса мөһим аҙымдар билдәләнә. Ил Конституцияһының ҙур ижади потенциалы рәсәйлеләрҙең көнкүрешен эҙмә-эҙлекле яҡшыртыуға, күп милләтле Тыуған илебеҙҙең берҙәмлеген, ҡеүәтен һәм халыҡ-ара позицияларын нығытыуға табан стратегик курс үткәрергә мөмкинлек бирә.
Башҡортостан Республикаһы – Рәсәй Федерацияһының алдынғы, терәк төбәктәренең береһе – бөтә был йылдар эсендә ижад итеү, производствоны һәм социаль өлкәне ҡеүәтләндереү юлынан бара. Башкортостан ил үҫешендә ниндәй лайыҡлы урын биләүен, ҡалаларыбыҙ һәм райондарыбыҙ нисек яҡшырыуын, тормошобоҙ яҡшы яҡҡа ҡырҡа үҙгәреүен һеҙ үҙегеҙ күреп тораһығыҙ. Беҙ киләсәктә лә шулай буласағына ышанабыҙ!
Һеҙгә һәм яҡындарығыҙға ныҡлы һаулыҡ һәм именлек, рух күтәренкелеге һәм бәхет, Ватаныбыҙ хаҡына изге эштәрегеҙҙә яңынан-яңы уңыштар теләйем!
Башҡортостан Республикаһы Президенты М. Рәхимов".


text:
Мәскәүҙә «ВДНХ»-ла Башҡортостан Республикаһы көнө уҙҙыФото: Марат Мирхәйҙәров, Гөлсәсәк Ханнанов
Мәскәүҙә «ВДНХ»-ла Башҡортостан Республикаһы көнө уҙҙы
Мәскәүҙә «ВДНХ»-ла Башҡортостан Республикаһы көнө уҙҙыФото: Марат Мирхәйҙәров, Гөлсәсәк Ханнанов
ӨФӨ, 2014 йыл, 28 октябрь. /«Башинформ» мәғлүмәт агентлығы, Гөлсәсәк Ханнанова/.
Уҙған йәкшәмбелә Мәскәүҙә «ВДНХ»-ла «Мәскәү — дөйөм йортобыҙ» Мәскәү төбәк яҡташтары ойошмаларының фестивале сиктәрендә «Башҡортостан Республикаһы көнө» уҙҙы. Сараны Рәсәй Федерацияһы Президенты ҡарамағындағы Башҡортостан Республикаһының Тулы хоҡуҡлы вәкиллеге һәм «Башҡортостан яҡташтары» Төбәк йәмәғәт ойошмаһы ойошторҙо. Байрам Мәскәү Хөкүмәте булышлығында уҙҙы.
Республика көнө баш ҡалала икенсе тапҡыр киң билдәләнде. Тәүге тапҡыр ул былтыр Бөтә Рәсәй күргәҙмә үҙәгендә уҙғайны һәм «Мәскәү — дөйөм йортобыҙ» фестиваленең башланыуына арналғайны, уның сиктәрендә баш ҡала хөкүмәте йыл һайын һәр төбәк яҡташтар ойошмаһына йылына бер тапҡыр бер көнгә мәҙәни программа үткәреү өсөн, яҡташтар ойошмаһы ҡарамағына, Бөтә Рәсәй күргәҙмә үҙәгенең 62-се павильонын бирә. Мәскәү фестивале ойоштороусыларының фекере буйынса, нәҡ Башҡортостандың программаһы инде икенсе йыл бик күп ҡатнашыусыны йыя һәм сағыу, бай йөкмәткеле уҙа.
Республика көнө алдынан Мәскәүҙең Садовое кольцоһы буйлап махсус, башҡорт орнаменттары менән биҙәлгән мәғлүмәти троллейбус йөрөнө. Унда быйыл баш ҡала вуздарына уҡырға ингән республиканың беренсе курс студенттары түңәрәк буйлап экскурсия яһаны. «Башҡорт» троллейбусынан Мәскәүҙә Республика көнөн үткәреү тураһында иғлан яңғыраны.
Байрам башҡорт телендә «Башҡортостан» киностудияһының ҡыҫҡа метражлы һәм анимация фильмдарын бушлай күрһәтеү менән башланды. Республика көнөн рәсми рәүештә «Башҡортостан яҡташтары» Төбәк йәмәғәт ойошмаһы рәйесе, Башҡортостандан Федерация Советы ағзаһы Рафаил Зинуров һәм РФ Президенты ҡарамағында Башҡортостан Республикаһының Тулы хоҡуҡлы вәкиле вазифаһын башҡарыусы Олег Матыцин астылар. Артабанғы программа туғыҙ сәғәт дауамында «нон-стоп» режимында уҙҙы. Башҡорт дәүләт филармонияһы профессиональ артистарының сығыштарын халыҡ бейеүҙәре, Мәскәүҙең һәүәҫкәр башҡорт коллективтарының номерҙары, республика тормошон төрлө яҡтан күрһәтеүсе классик этюдтар, презентациялар алмаштырҙы. Бында шулай уҡ сувенирҙар, бал һәм милли биҙәүестәр йәрминкәләре, башҡорт телендә йәштәр КВН-ы, милли дискотека ойошторолдо. Ҡунаҡтарҙың һәр береһе программала үҙе өсөн ҡыҙыҡлы нәмә таба алды.


text:
Рөстәм Хәмитов Ирандың Рәсәйҙәге илсеһе Мехди Санаи менән осрашты Фото: Олег Яровиков
Рөстәм Хәмитов Ирандың Рәсәйҙәге илсеһе Мехди Санаи менән осрашты
Рөстәм Хәмитов Ирандың Рәсәйҙәге илсеһе Мехди Санаи менән осрашты Фото: Олег Яровиков
ӨФӨ, 2015 йыл, 8 октябрь. /«Башинформ» мәғлүмәт агентлығы, Александр Смирнов/.
7 октябрҙә Республика йортонда Башҡортостан Башлығы Рөстәм Хәмитов менән Иран Ислам Республикаһының Рәсәйҙәге Ғәҙәттән тыш хәлдәр һәм Тулы хоҡуҡлы вәкиле Мехди Санаиҙың осрашыуы булды. Яҡтар сәнәғәт, сауҙа-иҡтисади, фәнни, мәҙәни хеҙмәттәшлек мөмкинлектәрен тикшерҙе.
– Бөгөн илдәрҙә эшҡыуарлыҡты үҫтереү йәһәтенән бәйләнеш булдырыу беҙҙең өсөн бик мөһим. Әлбиттә, яҡын арала үҙ-ара эш итеү буйынса һөйләшеүҙәр алып барыу өсөн Башҡортостан делегацияһын Иранға ебәреү күҙаллана. Нефть сығарыу, нефть химияһы, нефть эшкәртеү өлкәһендә үҙ-ара эш итергә мөмкин. Бынан тыш, беҙ машиналар эшләү комплексының Иран предприятиелары менән хеҙмәттәшлеген күҙ уңында тотабыҙ. Быйыл беҙҙең делегация Иранға барыр, тип ышанабыҙ, – тине Рөстәм Хәмитов. – Киләһе йылда беҙ килешеүҙәрҙе ғәмәлгә ашыра, йөкмәтелгән бурыстарҙы үтәй, бизнес мөнәсәбәттәрен үҫтерә башларға тейеш.
– Төрлө йүнәлештәрҙә, шул иҫәптән мәғариф, юғары уҡыу йорттары менән эшләү, иҡтисад, сәнәғәт өлкәһендә хеҙмәттәшлек итеү өсөн ҙур мөмкинлектәребеҙ бар. Башҡортостандың иҡтисади ҡеүәте яҡшы, беҙ тап шуға иғтибар иттек, – тип билдәләне Мехди Санаи. – «Башнефть» компанияһы менән һөйләшеүҙәр ҙә ыңғай һөҙөмтәләрен бирер, тип ышанабыҙ.
Республика Башлығы һүҙҙәренсә, «Башнефт»тең Иран менән хеҙмәттәшлеге мәсьәләһе компания етәкселеге менән осрашыуҙа тикшереләсәк.
Шуны билдәләп үтергә кәрәк: 2014 йылда Иран Башҡортостандың тышҡы сауҙа партнерҙары араһында 80-се урын биләне. Үҙ-ара тауар әйләнеше 281,9 мең доллар тәшкил иткән. Республиканан Иранға ташлы тоҡомдарҙы һәм грунтты быраулау ҡорамалдары оҙатыла. Башҡортостанға органик химик берләшмәләр (бутилен) һәм быраулау ҡорамалдары килтерелә.


text:
Бер көн эсендә Башҡортостанда 400-ҙән ашыу кеше бушлай юридик ярҙам алған
Көн элгәре 400-ҙән ашыу кеше Башҡортостанда бушлай юридик ярҙам алған. 30 ғинуарҙа Рәсәй Юристар ассоциацияһы бөтә ил буйынса традицион Бушлай юридик ярҙам көнө үткәрҙе.
РФ Дәүләт Думаһының Граждандар, енәйәт, арбитраж һәм процессуаль ҡануниәт буйынса комитеты рәйесе, Рәсәй Юристар ассоциацияһы рәйесе Павел Крашенинников, Ассоциация Бушлай юридик ярҙам көнөн дүртенсе тапҡыр үткәрә, тип билдәләне.
— Бөгөн консультацияларҙың күп өлөшөн һайлаусы хоҡуҡтарына арнарға тура килә, — тине ул. — Быға ғәжәпләнергә түгел: яңы ғына Дума һайлауҙары үтте, әле тулы көсөнә президент һайлауҙарына әҙерлек бара. Граждандарыбыҙҙың хоҡуҡи белемлелеген арттырыу — Рәсәй Юристар ассоциацияһы эшендәге мөһим өҫтөнлөктәрҙең береһе. Был проектты беҙ һан яғынан да, сифат яғынан да артабан үҫтерергә ниәтләйбеҙ. Ҡабул итеүҙәрҙе арттырыу менән бергә Ассоциация граждандарҙы үҙенең интернет-порталы аша видео ярҙамында консультациялау программаһын әҙерләне. Был халыҡҡа хоҡуҡи ярҙам алыуҙы еңелләштерәсәк.
30 ғинуарҙа бөтә ил буйынса 800-ҙән ашыу йәмәғәт ҡабул итеү бүлмәһе эшләне. Уларҙа ике меңгә яҡын квалификациялы юрист консультация бирҙе. Бынан алдағы ошондай уҡ сараларҙа Рәсәйҙә һәр төрлө мәсьәләләр буйынса 25 мең самаһы консультация үткәрелгән булған.
Башҡортостанда Бушлай юридик ярҙам көнө Ассоциацияның урындағы 14 бүлексәһендә ойошторолған, 200-ләгән квалификациялы адвокат, нотариус, корпоратив юрист, суд приставтары, юридик вуз уҡытыусылары, прокурорҙар, Росреестр һәм БР буйынса Ер-кадастр палатаһы хеҙмәткәрҙәре консультация хеҙмәттәре күрһәткән.
Яҡынса һөҙөмтәләргә ҡарағанда, бер көн эсендә Башҡортостанда 400-гә яҡын граждан юридик ярҙам алған. Ҡағиҙә булараҡ, ветерандарға, пенсионерҙарға, инвалидтарға, эшһеҙ ҡалғандарға, бюджет өлкәһе хеҙмәткәрҙәренә, бәлиғ булмағандарға, студенттарға, хәрби хеҙмәткәрҙәргә, сит ил граждандарына һәм гражданлығы булмаған шәхестәргә бушлай юридик ярҙам күрһәтелгән.


text:
Республикала талпан ҡаҙалыуҙың 2220 осрағы теркәлгән Фото: Олег Яровиков
Республикала талпан ҡаҙалыуҙың 2220 осрағы теркәлгән
Республикала талпан ҡаҙалыуҙың 2220 осрағы теркәлгән Фото: Олег Яровиков
ӨФӨ, 2015 йыл, 21 май. /«Башинформ» мәғлүмәт агентлығы, Эльмира Сабирова/.
Башҡортостанда әүәлгесә талпан ҡаҙалыу осраҡтары теркәлә. Роспотребнадзорҙың Башҡортостан буйынса идаралығы мәғлүмәттәре буйынса, миҙгел башланғандан бирле республиканың медицина ойошмаларына талпандан тешләнгән 2220 кеше мөрәжәғәт иткән. Уларҙың 793-ө — балалар.
Дауаханаға килгәндәрҙең 39,2 процентына, шул иҫәптән балаларҙың 73,6 процентына иммуноглобулин профилактикаһы үткәрелгән. Гигиена һәм эпидемиология үҙәге лабораторияһында 1 апрелдән алып 2189 талпан тикшерелгән, уларҙың 151-ендә энцефалит вирусы асыҡланған.
Әлеге көндә талпан энцефалиты һәм боррелиоз менән ауырыусылар теркәлмәгән.


text:
Зәйнәб Биишева исемендәге Башҡортостан “Китап” нәшриәтендә йыл да балалар өсөн бихисап китап донъя күрә. Быйыл сауҙа кәштәләренә сыҡҡан сағыу баҫмалар ҙа әҙәбиәт һөйөүселәргә, һис шикһеҙ, матур бүләк булыр.
Китап та, гәзит-журнал да бер кешенең генә түгел, ә тиҫтәләгән һөнәр эйәһенең көсө менән барлыҡҡа килә. Яңыраҡ дөйөм эштә хеҙмәте күҙгә күренеп бармаған уңғандарға Рәсәй Элемтә һәм киң коммуникациялар министрлығының Почет грамоталары тапшырылды.
– Әшәкенән дә әшәкеләр!..
Бер ҡортҡа һөйләүенсә, ауыл ҡулдан-ҡулға күскән, немецтар ҙа байтаҡ ҡырылған. Күҙҙәренә ҡан һауған яһилдар сигенгәндә, кемдәрҙелер тотоп, ҡайһыһын яралап, яфалап, ҡайһыһын үлтереп, ҡойоға быраҡтырған.
Ғайсиндарҙан бер туған Ғөбәйҙулла менән Сәхиулла ағайҙар ҙа һуғышҡа алынған. Ғөбәйҙулла Ғайса улы 1942 йылда һәләк булған. Сәхиулла Ғайсин иһә, иҫән-һау әйләнеп ҡайтып, башта үҙебеҙҙең “Сатҡы” колхозында, аҙаҡ “Раевка” совхозында баш бухгалтер булып эшләне. 50-се йылдарҙа ғаиләһе менән бер аҙ ваҡыт Ҡырғыҙстанда йәшәп ҡайттылар. Был илдә тыуған улы Рәфҡәт Ғайсин хәҙер — иҡтисад фәндәре докторы, профессор. Башҡортостан Президенты ҡарамағындағы Дәүләт хеҙмәте һәм идара итеү академияһында эшләне, әле — К.А. Тимирязев исемендәге Мәскәү ауыл хужалығы академияһында кафедра мөдире.
Ейәнсура районының Абҙан ауылы Әсем йылғаһы буйында урынлашҡан. Бәләкәй генә ике малай һыу аша әсәһе эшләгән урынға йөрөр ине. Шым, һүҙгә артыҡ әүәҫ булмаған балаларҙы йылғаның икенсе ярына етәкләп сығарып ебәрә торғайныҡ.
Былтыр көҙмө икән, гәзиттәрҙең береһендә “ҡыҙыҡлы” фотоһүрәт донъя күрҙе: уҡытыусы дәрес бирә, үҙе кейеме, ҡиәфәте менән йәйге эҫе көндә урам ҡыҙырған кешене хәтерләтә – сәскәле, ҡыҫҡа еңле күлдәк, тишекле аяҡ кейеме...
Кушнаренко районы башҡорт әҙәбиәтенә Фәйзи Вәлиев, Хәсән Мохтар, Рәғиҙә Янбулатова, Фазыл Хәбир, Әнисә Хәмәтдинова, Әсҡар Кәшфуллин, Нәжибә Әминева кеүек танылған ҡәләм оҫталарын бирҙе. Әле лә был төбәктә әҙәби мөхит һүнеп ҡалмаған, йәш таланттар тыуып тора. Уларҙың ижад емештәре район, республика матбуғатында донъя күрҙе.
“Әҙәби нағыш” марафоны иртәгә Кушнаренкоға табан йүнәлә. Ошо айҡанлы һеҙҙең иғтибарға районда тыуып үҫкән бер нисә һәләтле шағирҙың әҫәрҙәрен тәҡдим итәбеҙ.
Ялан ситендә үҫкән ҡарт ҡарағасты ҡосаҡлап алам:
– Тағы ҡайттым һиңә, йөҙйәшәр ағасым. Хәлдәрең нисек?
Ә ағасым, һорауыма яуап бирергә әҙерләнгәндәй, мөһабәт кәүҙәһен шығырҙатып ҡуя. Уның да осрашыуға шат икәнен тоям кеүек.
Республиканың төньяҡ-көнсығыш һәм көньяҡ-көнсығыш райондарында Бәләкәй эшҡыуарлыҡтың инвестиция башланғыстарына ярҙам фонды төҙөлә.
Артҡа 1 2 3 4 5 6 7 8 9 10 ... 42 Алға
Бит башына
Яҙ етеү менән йөҙәрләгән Үзбәкстан гражданы республикабыҙға эшкә килә. Әлбиттә, уларға тейешле документтар хәстәрләп йөрөү еңелдән түгел. Ошо мәшәҡәтте, шулай уҡ башҡа мәсьәләләрҙе тиҙерәк хәл итеү өсөн беҙҙә Үзбәкстандың генераль консуллығын булдырыу кәрәк. Был илдең Рәсәйҙәге Ғәҙәттән тыш һәм тулы хоҡуҡлы илсеһе Аҡмал Камалов менән Өфөләге осрашыу ваҡытында Башҡортостан Башлығы ошондай тәҡдим менән сығыш яһаны.


text:
Һалҡын көндәрҙә генә түгел, йәйге селләлә лә тауышһыҙ ҡалырға мөмкин. Шуға күрә был ғәжәйеп үҙенсәлекле “ҡорал”ды һәр ваҡыт һаҡлап һәм көйлө тоторға өйрәнергә кәрәк. Сирҙәрҙең бөтәһе лә тиерлек тауыштың көсөнә, һығылмалылығына һәм яңғырауыҡлылығына үҙ билдәһен һала. Мәҫәлән, төшөнкөлөк һәм шатлыҡ та, башҡа хис-тойғо кеүек, иң элек тауышта сағыла.
Табиптар әйтеүенсә, ауырыған осорҙа йәки даими көсөргәнеш тыуҙырғанда, тауыш аппараты көсһөҙләнә. Шул уҡ ваҡытта күп кенә һөнәр эйәһенең, мәҫәлән, уҡытыусы, артист, диктор, адвокат, сәйәсмән, табип һәм һатыусы кеүек тауыш менән эшләүселәрҙең был “ҡоралы” һәр саҡ төҙөк хәлдә булырға тейеш.


text:
Юлбарыҫ
Юлбарыҫ (лат. Panthera tigris) — пантералар төркөмөнөң ҙур бесәйҙәр ярым ғаиләһенә ҡараған ҡара һыҙатлы, ҡыҙғылт һары төҫтәге һөтимәр эре йыртҡыс йәнлек[1]; бик ҙур йыртҡыс урман хайуаны. Ул Көнсығыш һәм Көньяҡ Азияла йәшәй.
Юлбарыҫ, арыҫлан менән бер рәттән, әлеге көндә йәшәүсе иң ҙур бесәй булып тора. Юлбарыҫ иң ҙур йыртҡыс хайуандарға инә, ауырлығы буйынса аҡ һәм һоро айыуҙарҙан ғына ҡалыша.
Һәр йыл 29 июлдә Халыҡ-ара юлбарыҫ көнө билдәләнә. Уның маҡсаты — донъя йәмәғәтселеген был хайуандарҙың юғалыу ҡурҡынысы аҫтында булыуы тураһында киҫәтеү һәм уларҙы артабан һаҡлау ысулдары тураһында мәғлүмәт биреү.
Иҫкәрмәләр[үҙгәртергә | вики-тексты үҙгәртергә]
- ↑ Толковый словарь современного башкирского литературного языка. (под. ред З. Г. Ураксина, 2005)


text:
Истанбул метрополитены
Ҡалып:Карточка метрополитена Истанбул метрополитены (төрөк.İstanbul Metrosu) — Төркиәнең иң ҙур ҡалаһы булған Истанбулдағы башлыса ер аҫтынан үткән тиҙлекле ҡала пассажир транспорты. 70 станциялы биш линиянан тора, тәүге дүрт линияһы — ҡаланың Европа өлөшөндә, бишенсеһе — Азия өлөшөндә. 2000 йылдың 16 сентябрендә асыла[1].
Йөкмәткеһе
Тарихы[үҙгәртергә | вики-тексты үҙгәртергә]
1875 йылдан Истанбулдың Европа өлөшөндә ике станциялы Түнел ер аҫты фуникулёр линияһы эшләй. Европа өлөшөндә метрополитен төҙөү планы бер нисә тапҡыр төҙөлә, беренсе мәртәбә — 1912 йылда, унан һуң — 1936 һәм 1951 йылдарҙа. Әлеге метро линияһын проектлау 1987 йылда башлана. Төҙөлөш 1992 йылдың 11 сентябрендә башланып, бик әкрен бара, сөнки ыңғайында бик күп археологик ҡомартҡылар асыла. Истанбул сейсмик әүҙем районда торғанлыҡтан, төҙөлөш асыҡ ысул менән алып барыла. Хисаплауҙар буйынса, метрополитен Рихтер шкалаһы буйынса 9 балға тиклем ҡеүәтле ер тетрәүгә сыҙарға тейеш.
Линиялары[үҙгәртергә | вики-тексты үҙгәртергә]
Метроның ғәмәлдәге линиялары[үҙгәртергә | вики-тексты үҙгәртергә]
- Түнел — иң ҡыҫҡа һәм иң иҫке, вагондары һоҫа кеүек тегеләй-былай йөрөп торған ике станциялы ер аҫты линияһы. Был ике станция Ғалата ҡалҡыулығының ике яғында урынлашҡан. 1875 йылда асылған. Хәҙерге метрополитендың бер өлөшө тип һанала һәм һыҙмаларҙа ла шулай тип билдәләнә, ғәмәлдә ер аҫты фуникулёры булып тора.
- 1-се линия. Еңел метро. Ҡала үҙәген Ататөрк исемендәге халыҡ-ара аэропорт менән тоташтыра.
- 2-се линия. Ҡала үҙәгенән төньяҡ-көнсығышҡа табан үтә, 16 станцияһы бар. Алтын Мөгөҙ ҡултығын метрокүпер аша киҫеп сыға.
- 3-сө линия. Истанбулдың көнбайыш биҫтәләренән үтә, 11 станцияһы бар.
- 4-се линия. Оҙонлоғо — 26,5 км, 19 станцияһы бар (шуның 3-һө — төҙөлөү өҫтөндә), Истанбулдың Азия өлөшөндә. Был линия асылғас, Истанбул метроһы донъяла ике ҡитғала урынлашҡан беренсе метро була.
- 6-сы линия. Босфорҙың Европа яры буйлап үтә һәм 4 станциянан тора.
Төҙөлөүсе һәм проектланыусы линиялар[үҙгәртергә | вики-тексты үҙгәртергә]
- 5-се линия. 20 километр оҙонлоғондағы һәм 16 станциялы был линия Истанбулдың Азия өлөшөндә төҙөлә.
- 7-се линия. 18 километр оҙонлоғондағы 15 станциялы линия ҡаланың төньяғында 2-се һәм 3-сө линияларҙы тоташтырасаҡ.
Метроэлектричка линиялары[үҙгәртергә | вики-тексты үҙгәртергә]
- «Мәрмәрәй» (Marmaray) — Босфорҙы киҫеп үткән һәм 4-се линия менән Истанбулдың Европа өлөшөн тоташтырған метро-электричка линияһы. Әле 5 станциянан тора, әммә киләсәктә ҡала яны поездары линияһы менән тоташтырылып, көнбайышҡа табан тағы 10 станцияға һәм көнсығышҡа 25 станцияға оҙонаясаҡ. Линияла бөтәһе 40 станция буласаҡ.
Өҫтәмә мәғлүмәттәр[үҙгәртергә | вики-тексты үҙгәртергә]
Истанбул метроһы көн һайын 6:00 сәғәттән 0:00 сәғәткә тиклем эшләй. М2 линияһы 06:15 сәғәттән 00:00 сәғәткә тиклем эшләй. Поездар 7-10 минут һайын үтеп тора; пик сәғәттәрендә интервал 5 минутҡа ҡала.
Метроға Истанбулда тимер юл транспорты менән ташылған пассажирҙар ағымының 8,2 проценты тура килә. Көн һайын 613 000 пассажир йөрөтөлә.[9]
Иҫкәрмәләр[үҙгәртергә | вики-тексты үҙгәртергә]
- ↑ Описание Стамбульского метрополитена на сайте Урбанрэйл (инг.).(инг.).
- ↑ Istanbul Railway Network Map (complete, including under construction sections). İstanbul Ulaşim A.Ş (2014). 13 апрель 2014 тикшерелгән.
- ↑ M1 Yenikapı - Atatürk Havalimanı / Kirazlı Metro Hattı (Turkish). İstanbul Ulaşim A.Ş. 14 апрель 2015 тикшерелгән.
- ↑ PM Davutoğlu inaugurates İstanbul’s Aksaray-Yenikapı metro (9 November 2014). 9 ноябрь 2014 тикшерелгән.
- ↑ M2 Yenikapı - Hacıosman Metro Hattı (Turkish). İstanbul Ulaşım. 14 апрель 2015 тикшерелгән.
- ↑ M3 Başakşehir Metro Hattı (Turkish). İstanbul Ulaşım. 14 апрель 2015 тикшерелгән.
- ↑ M4 Kadıköy-Kartal Metro Hattı (Turkish). İstanbul Ulaşım. 14 апрель 2015 тикшерелгән.
- ↑ M6 Levent – Boğaziçi Üniversitesi/Hisarüstü Metro Hattı (Turkish). İstanbul Ulaşım. 20 апрель 2015 тикшерелгән.
- ↑ Общественный транспорт в Стамбуле.


text:
- Подробности
- Просмотров: 517
БӨРКӨТ (Aquila chrysaetos), ҡарағоштар затына ҡараған ҡош. Евразияла, Төньяҡ Африкала һәм Төньяҡ Америкала таралған. Ултыраҡ ҡош. Кәүҙә оҙонлоғо 84—90 см, ҡанатының ҡоласы 2 м тиклем. Ҡауырһын ҡапламы тығыҙ (елкәһендә ҡауырһындары оҙонса, осло), ҡараһыу көрән, ә башы һәм муйыны ерән‑алтынһыу төҫтә. Аяғы ҡыҫҡа, осло кәкре тырнаҡлы, көслө. Енси диморфизм хас: инә Б. ҙурыраҡ. Моногам. Ояһын (диам. 1,5—2 м, бейеклеге 2 м тиклем) йыуан ботаҡтан ағаста (15—20 м бейеклектә) йәки ваҡ ботаҡтан һәм ҡоро үләндән ҡая башында ҡора. Һәр бер парҙың төрлө йылда сиратлап урынлашҡан бер нисә ояһы була. Йылына 1 тапҡыр бала сығара, 1—3 көрән һәм һорғолт таплы тоноҡ аҡ йомортҡа һала. Инә ҡош 43—45 көн баҫа, ата Б. ояға һирәк ултыра. Көндөҙгө йыртҡыс ҡош, ҙур ҡоштар, имеҙеүселәр (байбаҡтар, йомрандар, ҡуяндар, һыуһарҙар, төлкөләр, тояҡлы йәш хайуандар) м‑н туҡлана. Ҡаялы тауҙарҙа һәм ҡалҡыу урындарҙа осрай. БР‑ҙа Башҡортостан (Көньяҡ) Уралында һәм урман‑дала зонаһында таралған. БР‑ҙың һәм РФ‑тың Ҡыҙыл китабына индерелгән.
Ә.Ф.Мәмәтов
Тәрж. М.Н.Моратшина


text:
- Подробности
- Просмотров: 398
ҠОҘАШ РАХМАНҒОЛОВ, башҡорт ихтилалдарын (1735—40) баҫтырыуҙа ҡатнашыусы. Себер даруғаһы Ҡошсо улусы башҡорто. Ҡошсо улусы старшинаһы, мулла, 1739 й. алып Себер даруғаһының баш старшинаһы. Ихтилал барышында баш күтәреүселәргә, ғәйебен танырға тәҡдим итеп, хаттар ебәрә. 1737 й. ғин. ихтилал башлыҡтары Мәндәр Ҡарабаев, Төлкөсура Алдағолов, Юлдаш Һөйәрембәтовтан һәм ябай баш күтәреүселәрҙән властарға тоғролоҡ антын ҡабул итә. Мартта Себер даруғаһында тоғролар отряды башында Мәндәр Ҡарабаев отрядына ҡаршы һуғыша. Башҡа старшиналар м‑н берлектә, баш күтәреүсе Яҡуп Арыҫланов һәм Айыпты һаҡ аҫтынан ҡотҡарыуҙы һорап, В.Н.Татищевҡа мөрәжәғәт итә. Июндә Ҡ.Р. хужалығы Мәндәр Ҡарабаев отряды тарафынан туҙҙырыла. Һуңынан Ҡ.Р. Ҡәҙрәле Байҡышев һәм Миндийәр Арҡаев м‑н берлектә Себер даруғаһы Дыуанай улусы башҡорттарының хужалығын ҡыйрата. 1740 й. яҙында тоғро старшиналар м‑н берлектә Ҡараһаҡал ғәскәре м‑н һуғышта, Йәйсән Ҡарабашев м‑н берлектә Әләнйейәнғол Ҡотлоғужин һ.б. ихтилал етәкселәрен әсиргә алыуҙа ҡатнаша. Артабан Себер даруғаһының баш старшинаһы булып хеҙмәт итеүен дауам итә, бер үк ваҡытта Ҡошсо улусы старшинаһы була.
И.Ғ.Аҡманов
Тәрж. М.Х.Хужин


text:
Вәдүтов Рәжәп Муллағәле улы
Вәдүтов Рәжәп Мулләғәле улы (16 май 1948) — баянсы. Башҡортостан Республикаһының халыҡ (2008) һəм атҡаҙанған (1995) артисы, күп һанлы халыҡ-ара фестиваль һәм конкурстар лауреаты һәм дипломаты.
Йөкмәткеһе
Биографияһы[үҙгәртергә | вики-тексты үҙгәртергә]
Рәжәп Мулләғәле улы Вәдүтов 1948 йылдың 16 майында Башҡорт АССР-ының Учалы районы Кесе Учалы ҡасабаһында (хəҙер Учалы ҡалаһы) тыуған. Өфө музыка-педагогия училищеһына уҡырға инә. Икенсе курсты тамамлағандан һуң Рәжәп 1968 йылда Куйбышев ҡалаһында музыка-педагогия институтына ҡабул итеү имтихандары бирә һәм мораҙына ирешеп ҡайта. 1972 йылда Куйбышев педагогия институтын тамамлағандан һуң Учалы балалар музыка мəктəбендə уҡыта башлай, 1973 йылдан алып Башҡорт филармонияһы, 1985 йылдан — Учалы тау‑байыҡтырыу комбинаты мəҙəниəт йорто баянсыһы, 1989 йылдан — Өфө сəнғəт училищеһы администраторы, 1990—2008 йылдарҙа Башҡорт филармонияһының аккомпаниаторы, солист‑инструменталисы.
Ижади эшмәкәрлеге[үҙгәртергә | вики-тексты үҙгәртергә]
Вәдүтов Рәжәп Мулләғәле улының уйнау сəнғəтенə һоҡланғыс башҡарыу техникаһы, стилде нескə тойоу, аһəңлек һəм музыкаллек хас. Репертуарында сит ил (И. С. Бах, В. Монти, Д. Скарлатти, А. Фоссен һәм башҡалар) һəм ватан композиторҙары (С. В. Рахманинов, А. Н. Скрябин, З. Ғ. Исмəғилев, Т. Ш. Кəримов, К. Й. Рəхимов һәм башҡалар) əҫəрҙəре, 10‑дан ашыуы Вәдүтов тарафынан эшкəртелгəн башҡорт, татар, рус халыҡ көйҙəре. Мәскәүҙә Башҡортостан Республикаһы көндəрендə ҡатнаша (1997). СССР буйлап гастролдəрҙə була.
Халыҡ‑ара варган музыка фестивале (Мольн ҡалаһы, Австрия, 1998), Асыҡ аккомпаниатор‑баянсылар һəм аккордеонсыларҙың конкурсы (Стәрлетамаҡ ҡалаһы, 2003) лауреаты; «Петро-Павловск ассамблеялары» («Петро-Павловские ассамблеи») Халыҡ‑ара музыка фестивале (Санкт-Петербург, 2005), Халыҡ‑ара баянсылар һəм аккордеонсылар конкурсы (Кастельфидардо ҡалаһы, Италия, 2010) дипломанты. 1981—1982 йылдарҙа Мәскәү һәм Ленинградта ике соло пластинкалары, 2000 йылда соло аудиокассетаһы донъя күрә һәм республика күләмендә бик күп ҡаҙаныштарға эйә була.
Әҫәрҙәре[үҙгәртергә | вики-тексты үҙгәртергә]
Маҡтаулы исемдәре һәм башҡа бүләктәре[үҙгәртергә | вики-тексты үҙгәртергә]
- Башҡортостан Республикаһының халыҡ артисы (2008)
- Башҡортостан Республикаһының атҡаҙанған артисы (1995)


text:
Республикала аҙна буйына ямғырлы һауа торошо һаҡланасаҡ
Рәсәй Гидрометеорология үҙәгенән хәбәр итеүҙәренсә, циклон ил төбәктәренең өлөшөнә һәм Башҡортостан территорияһына ямғырҙар килтерәсәк.
Дүшәмбе, 9 июндә, республикала ямғырҙар яуыуы һәм йылы һауа торошо урынлашыуы көтөлә. Яуым-төшөм аҙна аҙағаны тиклем дауам итәсәк. Һауа температураһы плюс 20 градустан алып 27-гә тиклем үҙгәрәсәк.
12 июндә Башҡортостан синоптиктары ҡыҫҡа ваҡытлы ямғырҙар яуыуын һәм көсһөҙ ел иҫеүен, һауа температураһының плюс 25 градус булыуын фаразлай.
14 июнгә температураның 20 градусҡа тиклем түбәнәйеүе ихтимал, көслө ямғыр яуып уҙасаҡ. Елдең төньяҡ-көнбайыш, көсһөҙ булыуы көтөлә.


text:
Фото:
Еңеүҙең 70 йыллығына бағышланған алтын һәм көмөш тәңкәләр әйләнешкә сыға
Фото:
ӨФӨ, 2015 йыл, 25 март. /«Башинформ» мәғлүмәт агентлығы, Эльвира Латипова/.
Кесаҙна көндө Рәсәй банкы «Совет халҡының 1941-1945 йылдарҙағы Бөйөк Ватан һуғышында Еңеүенә 70 йыл» тулыуына арналған 3 һәм 25 һумлыҡ көмөш тәңкәләрҙе, шулай уҡ 50 һумлыҡ алтын тәңкәне әйләнешкә сығара, тип хәбәр итә Үҙәк банктың матбуғат хеҙмәте.
3 һумлыҡ көмөш тәңкә 925 келәймәле ҡиммәтле металдан яһалған. Уның диаметры — 39 миллиметр. Уға Рейхстагка Еңеү Байрағын ҡаҙаусы совет яугирҙәре төшөрөлгән. Тиражы — биш мең дана.
25 һумлыҡ көмөш тәңкәнең диаметры — 60 миллиметр. Саф ауырлығы — 155,5 грамм. 925 келәймәле көмөштән һуғылған тәңкәнең уртаһына — Ватан һуғышы ордендары, өҫтәрәк — Берлиндағы Трептов паркындағы «Азат итеүсе яугир» монументы, һул яҡта — маршал Г.К.Жуковтың һүрәте, уң яҡта — «Тыуған-ил әсә саҡыра!» плакатының бер өлөшө төшөрөлгән. Тиражы — мең дана.
50 һумлыҡ алтын тәңкәнең диаметры – 22,6 миллиметр. Саф ауырлығы — 7,78 грамм. 999 келәймәле тәңкәгә Билдәһеҙ һалдат ҡәбере янындағы Мәңгелек ут төшөрөлгән. Тиражы — 1,5 мең дана.
Бөтә тәңкәләр ҙә «пруф» сифатында яһалған.


text:
Газета "Йәшлек" » Яңылыҡтар таҫмаһы » Псков янында Башҡортостандан Бөйөк Ватан һуғышында ҡатнашҡан автомобиль номерын тапҡандар
Псков янында Башҡортостандан Бөйөк Ватан һуғышында ҡатнашҡан автомобиль номерын тапҡандар
Ҡайҙа ғына бармай, ниҙәр генә күрмәй,
Ир егеткәй менән ат башы...
Стәрлетамаҡ эҙләнеүселәре Псков ҡалаһы янындағы ҡаҙыныу эштәрендә ғәҙәти булмаған артефактҡа юлыҡҡан: улар ББ 13-65 автомобиль номерын тапҡан. Краевед Марат Тикеев әйтеүенсә, ул мәлдә БА, ББ һәм БВ сериялары Башҡорт АССР-нына нығытылған булған. Табылдыҡ номер беҙҙең республика биләмәһендәге "йөрөгән" 1,5 тонна йөк һыйҙырышлы "полуторка" - ГАЗ-АА автомобиленеке икәнен асыҡлағандар. Ул ГАЗ конвейерынан 1936 йылда сығарылған.
Тарихсылар фекеренсә, был машина 1941 йылдың йәйендә 170-се Стәрлетамаҡ уҡсылар дивизияһы составында фронтҡа оҙатылған һәм Невель ҡалаһы йүнәлешендәге һуғыштарҙа ҡатнашҡан. Аҙаҡтан "полуторка"ны ташлап ҡалдырғандар йәки ул бомба-снаряд утына эләгеп юҡҡа сыҡҡан.
ББ 13-65 номерының хәле шәптән түгел. Тимер пластинаны тут баҫҡан, ҡалҡыу урындарынан ғына уның нимә икәне асыҡланған. Тиҙҙән табылдыҡ Стәрлетамаҡтың крайҙы өйрәнеү музейына тапшырыласаҡ.
Информация
Комментировать статьи на сайте возможно только в течении 4 дней со дня публикации.


text:
Эстон алфавиты
Эстон алфавиты — эстон телендә яҙыу өсөн ҡулланылған тамғалар системаһы.
Эстон алфавитында бөтә стандарт латин хәрефтәре һәм бер нисә диакритик тамғалы хәреф ҡулланыла.
c, q, w, x, y хәрефтәре башҡа телдәрҙән алынған исемдәрендә генә ҡулланыла (мәҫәлән, New York, Casablanca, Quebéc, Marx)
f, š, z, ž хәрефтәре башҡа телдәрҙән алынған һүҙҙәрендә генә ҡулланыла (мәҫәлән, foto, šokolaad, želee, zooloogia). Әммә элекке алынған һүҙҙәрендә бындай хәрефтәре һәм өндәре юҡ: vabrik, kalossid, kohv.


text:
- Подробности
- Просмотров: 358
ҠАТИЛ (ғәр. – үлтереүсе), “Урал батыр” эпосы персонажы. Ерҙәре тау‑тау кеше һөйәктәре м‑н ҡапланған һәм ҡан м‑н һуғарылған илдең аяуһыҙ, ҡан эскес батшаһы; тыуына ҡоҙғон һүрәте төшөрөлгән (башҡорттарҙың һәм байтаҡ башҡа халыҡтарҙың инаныуҙары б‑са, ҡоҙғон — үлем символы). Ҡот осҡос ҡиәфәтле (“Бураланған дөйәләй, /Ҡанһыраған айыуҙай, /Күҙ ҡабағын тойҙороп, /Ужар сәсеп, мат ҡурып, /Ҡабан сусҡа елкәле, /Филдәй йыуан балтырлы, /Имәнес йыуан ҡорһаҡлы...”). Ҡ. тыуған көнөндә ҡорбан килтереү йолаһы башҡарыла: ҡыҙҙарҙы ҡоҙоҡҡа ташлайҙар, ир-атты утта яндыралар. Был көндө йыл һайын уның ҡыҙы үҙенә кейәү һайлай. Көслө, ҡыйыу Урал батыр, Ҡ. иленә килеп сыҡҡас, батшаның дәү үгеҙен һәм имәнес ҡиәфәтле 4 батырын еңә, халыҡты ҡоллоҡтан ҡотҡара һәм Ҡ. ҡыҙына өйләнә, уларҙан Яйыҡ батыр тыуа.
Әҙәб.: Башҡорт халыҡ ижады. 3‑сө т. Эпос. Өфө, 1998; Башкирское народное творчество. Т. 1. Эпос. Уфа, 1987; Мирбадалева А.С. Башкирский эпос “Урал-батыр” //Башкирский фольклор. Уфа, 2000. Вып. 4.
З.Ғ.Әминев
Тәрж. Р.Ә.Сиражитдинов


text:
- Подробности
- Просмотров: 316
ҠАТЫ ЯҒЫУЛЫҠ ХИМИЯҺЫ, ҡаты яғыулыҡтың килеп сығышын, составын, төҙөлөшөн, үҙенсәлектәрен, эшкәртеү ысулдарын (механик, термик, химик) һәм ҡулланылышын өйрәнеүсе фән. Органик химия, коллоидтар химияһы, юғары молекуляр берләшмәләр химияһы, геология, геохимия, петрография һ.б. м‑н тығыҙ бәйле. Өйрәнеү объекты — һоро күмер, таш күмер, ҡаты яғыулыҡты ярым кокслаштырыу продукттары, күмергә әүерелеүсе үҫемлектәр, сапропелиттар, янар һәүерташтар, торфтар. Химик составты өйрәнеүҙе, структураның ҡаты янар файҙалы ҡаҙылмаларҙың ер ҡабығында барлыҡҡа килеү стадияһына һәм шарттарына бәйле булыуын тикшереүҙе, ҡаты яғыулыҡ һаҡламын энергетикала — йылылыҡ энергияһы сығанағы, химия сәнәғәтендә сеймал булараҡ рациональ комплекслы ҡулланыуҙы физик‑химик, физик һәм химик анализ ысулдары м‑н бойомға ашыра.
Ҡ.я.х. тикшереү алымдары: шыйыҡсаларҙың (һыу, бензол, метил спирты, пиридин һ.б.) йәки уларҙың парҙарының (ҡаты яғыулыҡтарҙың коллоид структураһын характерлау мөмкинлеген бирә) сорбцияһына нигеҙләнгән алымдар, статистик структур анализ (матдәләрҙең төп структураһын һүрәтләү, ароматиклығын, конденсацияланыу дәрәжәһен һәм цикллылығын билдәләү; мәғлүмәттәр физик константалар м‑н тулыландырыла: молекулалар күләме һәм рефракция, диамагнит бирешеүсәнлек һ.б.), рентген‑ һәм электронография, электрон‑парамагнит резонансы, ядро‑магнит резонансы һ.б. Шулай уҡ физик (термик, механик, фотохимик, электрик) һәм химик (гидролиз, формолиз, ацидолиз, аминолиз, алкоголиз, окислау, галогенлау, гидрогенолиз һ.б.) агенттар йоғонтоһо аҫтында деструкция ҡулланыла. Галогенлау водородтың бәйләнеш формаларын һәм миҡдарын билдәләргә мөмкинлек бирһә, гидролиз углерод‑водород бәйләнешен билдәләй. Төрлө органик к‑талар булғанда ацидолиз юғары молекуляр матдәләрҙе кислота радикалдары ҡушыла торған бәләкәй фрагменттарға тарҡата. Ҡ.я.х. алымдары парафин, ароматик һәм гидроароматик углеводородтар, фенолдар, күп ядролы ароматик берләшмәләр, карбон кислоталары һ.б. миҡдарының ҡаты яғыулыҡ тәбиғәтенә бәйле булыуын билдәләргә мөмкинлек бирә. Мәҫ., фенолдарҙың торф һәм һоро күмерҙән барлыҡҡа килгән беренсел ыҫмалаларҙағы күләме еңелсә метаморфизланған (оҙон ялҡынлы һәм газлы) таш күмер ыҫмалалары күләменә ҡарағанда һәр ваҡыт аҙыраҡ (9,7–16,0% һәм 18,7—35,2%).
Башҡортостанда Ҡ.я.х. өлкәһендәге тикшеренеүҙәр Бөйөк Ватан һуғышы йылдарында Украина ССР‑ы Фәндәр академияһы ғалимдары тарафынан үткәрелә: Тау механикаһы ин‑тында Л.В.Писаржевский ис. физик химия ин‑ты хеҙм‑рҙәре м‑н берлектә респ. һоро күмер ятҡылыҡтарын һаҡлау, брикетлау һәм яндырыу б‑са тәҡдимдәр эшләнә; 1943 й. Өфөлә Энергетика ин‑тының (Копейск ҡ. эвакуацияланған) гидродинамика бүлеге нигеҙендә электростанциялар өсөн онтаҡ рәүешендә ҡаты яғыулыҡ етештереүсе күмер онтау агрегаты төҙөлә. 40‑сы йй. Көньяҡ Урал геол. идаралығының үҙәк лаб. (Өфө) И.А.Хризман етәкс. һоро күмерҙең химик составы тикшерелә.
Ф.Х.Ҡудашева
Тәрж. Г.Ю.Ғатауллина


text:
Рәсәй Федерацияһы Федераль именлек хеҙмәте
Рәсәй Федерацияһының Федераль именлек хеҙмәте (рус. Федеральная служба безопасности Российской Федерации) — Рәсәй башҡарма федераль власының туранан-тура Рәсәй Президентына буйһонған дәүләт органы. Рәсәйҙең дәүләт именлеген тәьмин итеүсе махсус хеҙмәт.
Дәүләт именлеге органдары эшмәкәрлеге ғәмәлдәге дәүләт (конституцион) ҡоролошҡа ҡаршы енәйәттәргә юл ҡуймауға һәм эшләнгәндәрен асыуға, дәүләттең тышҡы һәм эске именлеген тәьмин итеүгә йүнәлтелгән.
Дәүләт именлеге органдары эшмәкәрлегенең норматив-хоҡуҡи базаһын Рәсәй Федерацияһы Конституцияһы, Рәсәй Федерацияһының «Федераль именлек хеҙмәте тураһында»ғы Законы (1995) тәшкил итә.
Рәсәй Федерацияһы Дәүләт именлеге органдарының төп бурыстары:
- Рәсәй Федерацияһының директив органдарын дәүләт именлегенә янаған хәүефтәр тураһында иҫкәртеү;
- сит илдәрҙең махсус хеҙмәттәре һәм ойошмаларының, айырым кешеләренең разведкалау һәм башҡа төр эшмәкәрлеген асыҡлау, иҫкәртеү һәм булдырмау;
- терроризм һәм диверсия эшмәкәрлегенә ҡаршы көрәш алып барыу;
- дәүләт власы органдары менән берлектә ойошҡан енәйәтселеккә, коррупцияға, контрабандаға, енәйәтсел килемдәрҙе легалләштереүгә, халыҡ миграцияһына ҡағылышлы закон боҙоуҙарға, ҡорал, һуғыш припастары, наркотик һәм психотроп матдәләр, мәғлүмәтте йәшерен юл менән алыу өсөн ҡулланыла торған техник саралар әйләнешенә ҡаршы көрәшеү;
- көс ҡулланып, конституцион ҡоролошто үҙгәртеү, власты баҫып алыу йә ҡулда тотоу маҡсатын ҡуйған ҡораллы фетнәләрҙе ойоштороуға ҡаршы тороу;
- үҙ вәкәләттәре сиктәрендә дәүләт серенә индерелгән мәғлүмәттәрҙе һаҡлау;
- Рәсәй Федерацияһы именлеге, уның иҡтисады, фәнни техник һәм оборона потенциалын күтәреү мәнфәғәттәрендә үткәрелеүсе сараларҙы тормошҡа ашырыуҙа дәүләт власы органдарына булышлыҡ итеү һ.б.
Йөкмәткеһе
- 1 Рәсәй Федераль именлек хеҙмәтенең Башҡортостан Республикаһы буйынса идаралығы
- 1.1 Башҡортостан дәүләт именлеге органдарының тарихы
- 1.1.1 Өфө Губерна Ғәҙәттән тыш комиссияһы
- 1.1.2 Башҡортостан өлкә Ғәҙәттән тыш комиссияһы
- 1.1.3 БАССР эске эштәр (дәүләт имнлеге) халыҡ комиссарҙары
- 1.1.4 БАССР дәүләт именлеге министрҙары
- 1.1.5 БАССР Дәүләт именлеге комитеты (КГБ-һы) рәйестәре
- 1.1.6 Федераль именлек хеҙмәтенең Башҡортостан Республикаһы буйынса идаралығы начальниктары
- 1.1 Башҡортостан дәүләт именлеге органдарының тарихы
- 2 Адресы һәм бәйләнеш телефондары
- 3 Сығанаҡтар
- 4 Иҫкәрмәләр
- 5 Һылтанмалар
Рәсәй Федераль именлек хеҙмәтенең Башҡортостан Республикаһы буйынса идаралығы[үҙгәртергә | вики-тексты үҙгәртергә]
Рәсәй Федераль именлек хеҙмәтенең Башҡортостан Республикаһы буйынса идаралығы (рус. Управление ФСБ России по Республике Башкортостан) — Рәсәй Федерацияһы Федераль именлек хеҙмәтенең территориаль органы. Дәүләт именлеге органдары дәүләттең хоҡуҡ һаҡлау системаһының өлөшө булып тора.
2011 йылдан алып Федераль именлек хеҙмәте һәм башҡа федераль органдарҙың территориаль идаралыҡтары вәкилдәре Башҡортостандың контроль-иҫәп палатаһы Коллегияһы составына индерелә ала. Был турала закон проектын Башҡортостан Республикаһы Дәүләт Йыйылышы — Ҡоролтай депутаттары 2011 йылда Бюджет, һалым, финанстар һәм милек мәсьәләләре буйынса комитет ултырышында хуплап сыҡты.
Башҡортостан дәүләт именлеге органдарының тарихы[үҙгәртергә | вики-тексты үҙгәртергә]
Башҡортостанда тарихтары 1918 йылдың 17 мартынан башлана: был көндә ВЧК (Всероссийская Чрезвычайная комиссия) составында Өфө губернаһының Ғәҙәттән тыш комиссияһы (Уфимская губЧК) ойошторолған.
Уның рәйесе итеп Петр Зенцов тәғәйенләнә.
1919 йылда Башҡорт автономиялы республикаһы төҙөлгәс, ул саҡтағы Бәләкәй Башҡортостан сиктәрендә БашЧК эшләй башлай.
Уның етәксеһе Әхмәҙулла Биишев була.
Был ваҡытта башлап ВЧК органдарының функциялары һиҙелерлек киңәйтелә: улар разведка, сәйәси эҙләнеү, шпиондар һәм советтарға ҡаршы подполье менән әүҙем көрәш ойоштора.
1922 йылдың 6 февралендә ВЧК органдары РСФСР Эске эштәр Халыҡ Комиссариаты эргәһендәге Дәүләт сәйәси идаралығы (Государственное политическое управление при НКВД РСФСР) итеп үҙгәртелә.
Шул уҡ йылда, Өфө губернияһы БАССР составына ингәс, ике именлек органы бергә ҡушыла һәм БашГПУ-ға әйләнә. 1923 йылдың 2 ноябрендә ГПУ органдары СССР Халыҡ Комиссариаты ҡарамағындағы Берләштерелгән Дәүләт Сәйәси Идаралығы (Объединенное Государственное Политическое Управление (ОГПУ) при СНК СССР) итеп үҙгәртелә.
1934 йылдың 1 июлендә ОГПУ-ның исеме Главное управление госбезопасности (ГУГБ) при НКВД СССР булып китә.
Быға бәйле республиканың именлек органдары атамаһы ла алмашынып тора. Был йылдарҙа республика именлек органдарын етәкләүселәр:
Өфө Губерна Ғәҙәттән тыш комиссияһы[үҙгәртергә | вики-тексты үҙгәртергә]
- П. И. Зенцов (04-07.1918),
- А. П. Павлуновский (12.1918-04.1919),
- Н. А. Долгирев (06-07.1919),
- С. Т. Галкин (07.1920-07.1922),
- А. Е. Белогуров (07.1922-1923).
Башҡортостан өлкә Ғәҙәттән тыш комиссияһы[үҙгәртергә | вики-тексты үҙгәртергә]
- А. А. Биишев (03-06.1919),
- С. Ш. Мурзабулатов (06.1919-01.1920),
- Ф. Н. Тухватуллин (03-05.1920),
- С. С. Лобов (06-12.1920),
- И. Д. Каширин (12.1920-04.1921),
- П. В. Гузаков (04-10.1921),
- Н. Л. Волленберг (12.1921-04.1923),
- А. С. Ермолаев (05.1923-12.1926),
- В. И. Музыкант (12.1926-02.1928),
- Н. А. Извеков (02.1928-04.1929),
- Н. П. Зеликман (04.1929-1930),
- М. С. Погребинский (1930—1934).
БАССР эске эштәр (дәүләт имнлеге) халыҡ комиссарҙары[үҙгәртергә | вики-тексты үҙгәртергә]
- Н. П. Зеликман (1934—1937),
- С. А. Бак (04-09.1937),
- А. А. Медведев (09.1937-1938),
- А. Г. Соколов (1939—1945),
- Д. Р. Быков (06.1945-1946).
БАССР дәүләт именлеге министрҙары[үҙгәртергә | вики-тексты үҙгәртергә]
- Д. В. Ҡасимов (1946—1953),
- К. Ф. Фирсанов (1953—1954).
БАССР Дәүләт именлеге комитеты (КГБ-һы) рәйестәре[үҙгәртергә | вики-тексты үҙгәртергә]
- П. П. Матвиевский (1954 йылдан алып),
- В. Г. Соколов (1956 йылдан алып),
- Я. П. Никулькин (1961 йылдан алып),
- Г. А. Нагорный (1962 йылдан алып),
- А. П. Рогозин (1967 йылдан алып),
- А. Н. Лебедев (1969 йылдың декабренән алып),
- И. А. Маркелов (1970 йылдан алып),
- Л. Н. Чириков (1974 йылдың июненән алып),
- В. Г. Мищенко (1979 йылдың декабренән алып),
- В. А. Поделякин (1987—1991 йылдар).
Федераль именлек хеҙмәтенең Башҡортостан Республикаһы буйынса идаралығы начальниктары[үҙгәртергә | вики-тексты үҙгәртергә]
- В. П. Наумов (1991 йылдың июненән алып)
- В. В. Евтушенко (1997 йылдың алып)
- И. В. Черноков (2002 йылдың мартынан алып)
- В. Н. Палагин (2008 йылдын алып)
- Гайденко Олег Николаевич (2013 йылдың октябрь айынан)
- Серышев Юрий Валентинович (2018 йылдың майынан)[1]
Адресы һәм бәйләнеш телефондары[үҙгәртергә | вики-тексты үҙгәртергә]
- 450000, Башҡортостан Республикаһы, Өфө ҡалаһы, Крупская урамы, 19
- Телефон: 8(3472) 72-99-44 (дежур хеҙмәте)
- Ышаныс телефоны: 8 (3472) 73-73-72
- Электрон почта (e-mail: ufsb@fsb.ru.
Сығанаҡтар[үҙгәртергә | вики-тексты үҙгәртергә]
- «От губЧК до ФСБ».Сборник очерков.-Уфа: Китап,2003.-280 с.
- http://tv-rb.ru/bash/novosti/va-i-alar/federal-imenlek-khe-m-te-idaraly-ynda-k-nekm-l-r-t/
- http://баш.башкирская-энциклопедия.рф/index.php/read/8-statya/5061-d-l-t-imenlege-organdary
Иҫкәрмәләр[үҙгәртергә | вики-тексты үҙгәртергә]
- ↑ «Башинформ» мәғлүмәт агентлығы, 2018, 17 май (рус.) (Тикшерелгән 17 май 2018)


text:
Олег Долгополов – РФ-тың баш суд приставы ярҙамсыһы
Нижегородка өлкәһе буйынса Федераль суд приставтары хеҙмәте идаралығының элекке етәксеһе, яҡташыбыҙ Олег Долгополов Рәсәй Федерацияһының баш суд приставы Артур Парфенчиковтың ярҙамсыһы итеп тәғәйенләнде. Был турала “НТА-Волга буйы” агентлығы хәбәр итә.
Олег Анатольевич Долгополов 1959 йылдың 8 июнендә Өфөлә тыуған. 1984 йылда Башҡорт дәүләт университетын “хоҡуҡ белеме” белгеслеге буйынса тамамлаған. Юридик фәндәр кандидаты ғилми дәрәжәһенә эйә, 1 класлы дәүләт юстиция советнигы.
Мәскәү Федераль суд приставтары хеҙмәте үҙәк аппаратының федераль әһәмиәттәге башҡарма производстволар буйынса эште ойоштороу бүлеге начальнигы булып эшләгән, 2005 йылдың авгусынан Нижегородка өлкәһе буйынса Федераль суд приставтары хеҙмәте идаралығы етәксеһе булған.


text:
- Подробности
- Просмотров: 291
ҠАТЫ ЕСЕМДӘР ФИЗИКАҺЫ, физиканың яңы материалдар алыу маҡсатында ҡаты есемдәрҙең үҙенсәлектәрен һәм төҙөлөшөн өйрәнгән бүлеге; бик күп өлөшсәләрҙән (1 см3 яҡынса 1022) торған конденсирланған системаларҙың квант физикаһы булараҡ үҫешә. Ҡ.е.ф. тикшереү объекттары б‑са металлофизика, ярым үткәргестәр, магнетиктар физикаһы һ.б., ысулдары б‑са — рентген структуралы анализ, радиоспектроскопия һ.б. айырыла. Ҡаты есемдәрҙең үҙенсәлектәре квант механикаһы нигеҙендә аңлатыла. Кристаллик һәм аморф есемдәрҙең квант теориялары уйлап табыла. Кристаллик рәшәткә периодик ҡырының электрондар хәрәкәтенә йоғонтоһон квантомеханик тикшереү Ҡ.е.ф. зона теорияһын — ҡаты есемдәрҙең хәҙ. электрон теорияһы нигеҙҙәрен — асыуға килтерә. Ҡаты есемдең механик үҙенсәлектәре уны эшкәртеү м‑н бәйле һәм уның структур өлөшсәләре араһына йоғонто яһаған бәйләнеш көстәре м‑н билдәләнә. Ысынбарлыҡтағы кристалдарҙың ныҡ булмауы макроскопик дефекттар һәм дислокациялар м‑н аңлатыла.
Башҡортостанда Ҡ.е.ф. б‑са эштәр 20 б. 20‑се йй. Физика институтында К.П.Краузе етәкс. башлана. 60‑сы йй. алып БДУ‑ла ҡаты есемдәрҙең магнит үҙенсәлектәре (М.М.Фарзетдинов, М.Ә.Шәмсетдинов һ.б.), ҡаты есемдәрҙең өҫкө йөҙө (Р.З.Бәхтизин һ.б.), юғары үткәреүсәнлек, сегнетомагнетизм һәм динамик алмашыу бәйләнеше (М.Х.Харрасов һ.б.), шыйыҡ кристалдар (А.Н.Чувыров һ.б.), ӨДАТУ‑ла һәм Перспективалы материалдар физикаһы ин‑тында металдарҙың төҙөлөшө һәм механик үҙенсәлектәре (И.В.Александров, Р.З.Вәлиев һ.б.) тикшерелә. 80‑се йй. Металдарҙың үтә һығылмалылығы проблемалары ин‑тында үтә һығылмалылыҡ теорияһы (В.В.Астанин, О.Ә.Ҡайбышев, А.И.Пшеничнюк), наноструктур материалдар алыу технологиялары һәм уларҙың төҙөлөшөн, үҙенсәлектәрен өйрәнеү ысулдары (Ҡайбышев, Х.Я.Мөлөков һ.б.) эшләнә, Молекулалар һәм кристалдар физикаһы ин‑тында металдар (Ш.Х.Ханнанов һ.б.), шыйыҡ кристалдар (О.А.Скалдин, Ю.А.Лебедев һ.б.), органик материалдар (А.Н.Лачинов, Е.С.Шиховцева һ.б.) һәм фотомагнетиктарҙың (Р.А.Дорошенко һ.б.) ныҡлығы һәм һығылмалылығы физикаһы б‑са тикшеренеүҙәр үткәрелә. Ҡаты есемдәрҙең магнит, һығылыусан магнит һәм магнит-электрик үҙенсәлектәре б‑са ғилми мәктәп ойошторола (Фарзетдинов). Шулай уҡ ҡара: Материалдарҙы өйрәнеү ғилеме.
Е.Г.Екомасов
Тәрж. Р.Ғ.Ғилманов


text:
Хакимиәт башлыҡтарының семинары уҙҙы
Традицияға әйләнгән сара ун йылдан ашыу уҙғарылып килә. Уның маҡсаты - урындағы үҙидаралыҡ ор- гандарының эшмәкәрлеген камиллаштырыу, ауыл ха- кимиәте башлыҡтарының һө- нәри оҫталығын арттырыу, ыңғай тәжрибә менән ур таҡлашыу.
Семинар барышында ха- кимиәттәрҙең эшенә, уларҙың уңыштарына, ҡаҙаныштары- на байҡау яһалды, көнүҙәк мәсьәләләрҙең хәл ителеше күҙәтелде. Шулай уҡ был көндә ауыл биләмәләренең социаль-иҡтисади мәсьәлә- ләре, уларҙың халыҡ ме- нән бәйләнеш булдырыу аспекттары, башҡа төрлө дәүләт структуралары, биз- нес менән хеҙмәттәшлеге һәм идара итеүҙең яңы формалары, ҡануниәттәге яңылыҡтар һәм үҙгәрештәр ҙә тикшерелде. Семинарҙы муниципаль район Советы рәйесе Е. Я. Карепанов асты. Артабан Белорет ҡалаһы, Белорет һәм Бөрйән райондары буйынса Хәрби комиссариат бүлеге начальнигы урынбаҫары С.В. Захаров “Үҙәк - 2015” күнегеүҙәрен үткәреүгә әҙер- лек менән таныштырҙы. Федераль һалым хеҙмәтенең район-ара инспекцияһы на- чальнигы Л.М. Полякова һалым йыйыу буйынса му- ниципаль берәмектәр ме- нән бәйләнеш тәртибе, адреслы мәғлүмәт сис- темаһын булдырыу, шәхси кабинет менән файҙаланыу тәртибе хаҡында һөйләне. Муниципаль райондың ми- леккә идара итеү комитеты рәйесе А.М. Фәхретдинов ер ҡануниәте буйынса ер участкалары биреү менән таныштырып, был йәһәттән хакимиәттәрҙә алып барыл- ған эш барышын телгә алды.
Муниципаль контроль һәм торлаҡ сәйәсәте бүлеге сек- торының мөдире И.И. Мө- хәмәтйәров ер участкаларын теркәү буйынса сығыш яһаны. Ошо уҡ бүлектең начальнигы Ю.Е. Пестова ташламаға эйә булған граждандарға бушлай ер биреү тәртибен аңлат- ты. Экология министрлы- ғының ҡалалағы терри- ториаль комитеты рәйесе И.А. Пенкина ҡалдыҡтар менән эш итеүҙә ҡа- нуниәткә индерелгән яңы- лыҡтарҙы әйтеп, асыҡ- лыҡтар индерҙе. Сарала ҡат- нашыусылар сығыш яһау- сыларға үҙҙәрен борсоған һорауҙарын бирҙе, дәғүәләрен еткерҙе. Семинарҙа ҡатнашыусылар көндөң икенсе яртыһында иҫтәлеккә фотоға төштө һәм ҡаланың “Уральскпружина”, “СтропКомплект” заводтары- на экскурсия яһаны. Һуңынан хакимиәт баш- лыҡтары ойошторолған са- раға йомғаҡ яһаны, үҙи- даралыҡ органдарының эш- мәкәрлеген үҫтереү, мѳһим социаль-иҡтисади мәсьәләләр буйынса үҙ-ара фекер алыш ты.
Эльза МӨХӘМӘҘИЕВА.
Автор фотолары.